بزوتنەوەی گۆڕان بەرنامەبو، یان كاردانەوە؟\nبەشی سیانزەیەم و كۆتایی\nچی وای لێكردم ئەم زنجیرە نوسینە بڵاوبكەمەوە؟\nبۆ ئەوەی ئەوانەی شارەزاییان لەسیاسەتدا نییە، كەمێك لە گەمەی سیاسەت تێبگەن. بۆچی كاك نەوشیروان تا لەژیاندا مابو خانەی ڕاپەڕاندنی پێكنەهێنا؟ ئەمە پرسیارێكی گرنگەو رونكردنەوەی پێوێستە. بزوتنەوەی گۆڕان خاوەنی جڤاتی نیشتمانی و جڤاتی گشتییە. جڤاتی نیشتمانی خاوەنی بڕیارە. بەڵام جڤاتی گشتی جڤاتێكی راوێژكارییە.\nبەپێی دەستور دەبێ لەكاتی پرسە گرنگەكاندا راوێژ بە ئەندامانی جڤاتی گشتی بكرێت و ڕاوبۆچون و پێشنیارەكانیشیان بەهەند وەرۆگیرێت. بەڵام ئەوەی بەلای كاك نەوشیروانەوە گرنگ بو هەمو ئەوانەی بێكاربون و ببونە هۆكاری قەرەباڵغی لەگردەكە لەم جڤاتەدا كۆیان بكاتەوەو دوریشیان بخاتەوە، بەتایبەتی كادیرو تێكۆشەرە دێرینەكان. لەم هەرێمەدا وا باوە كەس راوێژ بە خوار خۆی نەكات. دانانی ڕاوێژكاریش تەنها بۆ بێدەنگكردنە.\nئەوەی پشتڕاستی بۆچونەكەم دەكاتەوە ئەمەیە، یەكەم: جارێكیان بە كاك نەوشیروانم گوت بەپێی دەستور دەبێ ژمارەی ئەندامانی جڤاتی گشتی بەقەدەر ژمارەی جڤاتی نیشتمانی بێت. ئێستا ژمارەكەی ئێمە زیاترەو چیتر كەس مەكەنە ئەندامی جڤاتی گشتی. وتی كێشە نییە ژمارەی ئەندامانی جڤاتی گشتی چەند بێت. ئەمە وەڵامی دەوێت كە بۆچی ژمارەی ئەندامانی جڤاتی گشتی هەرچەند بێت گرنگ نییە؟ دوەم: بەدرێژایی ئەو ماوەیەی من لەجڤات بوم زیاتر لە 100 نوسراومان ناردوە بۆ خانەی ڕاپەڕاندن، بەفەڕمی وەڵامی یەك نوسراویان نەداوینەوە. لەكۆبونەوەكانی جڤاتیشدا پیشنیاری زۆر كراوە، قسەی زۆر باش كراوە، رەخنەی زۆر گیراوە، زۆرینەی ئەندامانی جڤاتی گشتی لەزۆر ڕوەوە لە ئەندامانی جڤاتی نیشتمانی بەتواناتر بون. لەجڤاتی گشتیدا 12 مامۆستای زانكۆ هەبون. بەڵام هیچ پێشنیارێكمان بەهەند وەرنەگیرا.\nكەواتە بون و نەبونی جڤاتی گشتی هەر وەك یەك وایە. ئەندامانی جڤاتی گشتی شوێنیان لە ئیعرابدا نییە، كەواتە جڤاتی گشتی لەبنەڕەتدا زیادەیە. كە تۆ گوێت لێنەگیرێت و هیچ پێشنیارێكت بەهەند وەرنەگیرێت و وەڵامی هیچ داواكارییەكت نەدرێتەوە چ مانایەكی هەیە تۆ خۆت بە ئەندامی جڤات بزانی؟ كەواتە مانەوەت لە جڤاتێكی ئاوادا تەنها خۆ خەڵەتاندنەو هیچی تر.\nسەبارەت بە جڤاتی نیشتمانیش، تا كاك نەوشیروان خۆی لەژیاندا مابو، گوێی بۆ دەگرتن. بەڵام دوایی خۆی چۆنی بویستایە ئاوا بڕیاری دەدا. دوای وەفاتی كاك نەوشیروانیش جڤاتی نیشتمانی هیچ بڕیارێكی ئەوتۆی نەداوە شایانی باس بوبێت و گرینگی هەبو بێت.\nئەو هەمو قسەو باسانە لەسەر خاوەندارێتی كۆمپانیای وشەو دەستبەسەراگرتنی تەلەفزیۆنەكە لەلایەن كوڕەكانی كاك نەوشیروانەوە دەكرا، نەیانتوانی كۆبونەوەیەكی جڤات بەتایبەت بۆ ئەم كێشەیە بكەن. قسەی زۆربەی بەرپرس و كادیرەكان ئەمەبو: چاوەڕێ بكەن ئەگەر گردەكە بەشبەش كراو دابەشكرا، یان فرۆشرا ئەو كات قسەبكەن. باشە ئەو كاتە قسەكردن چ سودێكی دەبێت. بەڵام بەلای ئەوەدا نەدەچون كە بزانن چۆن گۆڕانخوازان بەلێشاو واز لەبزوتنەوەكە دەهێنن لەسەر ئەم پرسە.\nلەم دوایانەشدا كە باسی بەشداریكردن لەحكومەتدا هاتە پێشەوە، لەبەرئەوەی زوربەیان بەنیازی وەرگرتنی پۆست بون بێ چەندو چون بڕیاریاندا بەشداری لە حكومەتدا بكەین. لەڕاستیشدا بڕیاردەرەكان لەدەرەوەی جڤاتی گشتین و بەڵێنی پۆستیان بە زۆر كەس داوە. كەواتە ئەندامانی جڤاتی نیشتمانی لە ئێستادا نەك خاوەن بڕیارنین، بەڵكۆ بڕیاریان بەسەردا دەدرێت كە چی بكەن. لیِرەدا دێمە سەر وەڵامی پرسیارەكەم.\nبۆچی كاك نەوشیروان تا مابو خانەی ڕاپەڕاندنی دروست نەكرد؟ كاك نەوشیروان تا خۆی مابو، هەر خۆی خاوەنی بڕیاربو، ئەگەرچی دو جڤاتیش هەبون . لە ڕاستیدا ئەوانە تەنها ڕوكەش بون و خاوەنی هیچ بڕیارێك نەبون. بەڵام ئەگەر خانەی ڕاپەڕاندنی پێك بهێنایە ، ناچار دەبو گوێ بۆ ئەندامانی خانەی ڕاپەڕاندن بگرێت و لێگەڕێت بڕیارەكانی ئەوانیش جێ بەجێ بكرێن.\nبەڵام چونكە نەیدەویست تا خۆی هەبێ كەس خاوەن بڕیار بێت ، تا لە ژیاندابو نەیهێشت خانەی ڕاپەڕاندن پێك بهێنرێت. من لە 3 كۆبونەوەی جڤاتی گشتیدا داوام لە مامۆستا جەمال كرد كە بە كاك نەوشیروان بڵێت: ئەندامانی جڤاتی گشتی داوا دەكەن هەڵبژاردن بۆ دەستەی نوێی سەرۆكایەتی جڤاتی گشتی بكرێت . بەڵام كاك نەوشیروان ڕازی نەبو . هەتا لە جاری سێیەمدا وتوبوی جارێكی تر باسی ئەوە نەكەنەوە. ئەمە لە كاتێكدابو كە كاك نەوشیروان خۆی پێش هەمومان دەیزانی كە نەخۆشە. لە ڕاستیدا دەبوایە خۆی پەلەی بكردبایە بۆ پێك هێنانی خانەی ڕاپەڕاندن بۆ ئەوەی دوای خۆی پێشێوی و ئاژاوەو دەنگە دەنگ دروست نەبێت .\nبە بۆچونی خۆم ئەگەر كاك نەوشیروان تا لە ژیاندابو خانەی ڕاپەڕاندنی پێك بهێنایە و پشتیوانی لێبكردنایەو جێگیری بكردنایە، بزوتنەوەی گۆران توشی ئەم شكستەی ئێستا نەدەبو. دیارە ئەمە بە بێ هۆكار نەبوەو لە زنجیرەكانی پێشوتردا ئاماژەم بۆ كردوەو پێویست ناكات لێرەدا دو بارەی بكەمە. هەمو باوكەكان كە پیر دەبن پێش ئەوەی بمرن هەوڵ دەدەن یەكێك لە كوڕەكان بكەنە جێگرەوەی خۆیان بۆ ئەوەی دوای خۆیان نەوەكانیان كێشەیان بۆ دروست نەبێت .\nسەركردەكانی ئێمە تا ئەمرن هەرگیز پیر نابن . لە بری ئەوەی پێش ئەوەی بمرن هەوڵ بدەن جێگرەوەیەك بۆ خۆیان دیاری بكەن و پشتیوانی لێ بكەن و كارێكی وابەكەن هەموان ئەو كەسە بە سەركردەی خۆیان بزانن، بە پێچەوانەوە كاتێك لە ژیاندان و هەست دەكەن كەسێكی بە توانا هەیەو شایانی ئەوەیە ببێتە جێگرەوەیان، دژایەتی دەكەن و هەوڵی پەڕاوێزخستنی دەدەن، خەڵكی تری لە بەرامبەردا دێننە پێشەوە. لە هەموشی سەیرتر ئەوەیە، بەردەوام دەڵێن : دەبێ حیزب نوی َبكرێتەوەو گیانی تازەی بە بەردا بكرێتەوەو گەنجەكان بهێنرێنە پێشەوە كاریان پێ بسپێرێت، بەو مەرجەی خۆیان تا دەمرن هەر لە شوێنی خۆیان بمێننەوە.\nئەوانەی ئێستا سیاسەتی بزوتنەوەی گۆڕان پیادە دەكەن ، كەسانێكن كە برادەرەكانی خۆیان كردە پەیژە بۆ گەیشتن بە مەرامەكانیان. لەناو حیزبەكاندا كەسانێك هەن كە هەمیشە بەدوای بەدەست هێنانی بەرژەوەندی خۆیانەوەن و زۆر بە لایانەوە ئاساییە بەسەر لاشەی هاوڕێكانیاندا باز بدەن بۆ وەدەست هێنانی دەسكەوتی تایبەتی خۆیان، ئەگەر بە هۆی ئەوانەوە حیزبەكە لەبەر یەكیش هەڵوەشێـت. زۆرینەی هەرە زۆری گۆڕانخوازان ڕازی نەبون بەو كەسانەی ئێستا پۆستییان وەرگرتوە. بەڵام ئەوان خۆیان لا گرنگترە لە بزوتنەوەی گۆڕان.\nهەندێ كەس هەیە یاریچی باشە كە وازی لە یاری هێنا دەبێتە ڕاهێنەر . ئەمانەی ئێمەش دوای یاریكردن دەبنە ڕاوێژكار. ئەگەر ئەم باس و خواسە كەمێك كورت بكەمەوە ئەمەی خوارەوەی لی دەردەچێت: یاری چییەكانی گردەكە كارێكی وایان كرد كە تەنها خۆیان بمێننەوە .\nهاوڕێكانی خۆیان كردنە پردو بەسەریاندا پەڕینەوەو كە چونە ئەو بەر تەنها چەند كەسێك بون و ئەوەی هەبو بەسەر خۆیاندا بەشیان كرد . پێم باش نییە ناوی كەس بهێم بەڵام باسی هەر پۆستێك دەكرێت دەڵێن : باشە كێمان لە فڵانە كەس باشتر هەیە ؟. ئەم قسەیە تەواو ڕاستە چونكە ئەوەندە خەڵك نەماوەتەوە كێبڕكی َ لەسەر پۆستەكان بكەن و ئەوانەی بۆ پۆستەكان دیاریكراون لە هەموانی تر لە پێشترن.\nوەكو دەڵێن : دوكانی بەكر و دو قاڵب سابون. بەڵام ئەگەر خەڵكانی تریش لەم تیپەدا بەشدار بونایە، ئەنجامەكەی هەر بەم شێوەیەی ئێستا دەبو ، یان جۆرێكی تر؟.\nبە بۆچونی من گەورەترین كارەسات كە لە ئێستادا بێ جیاوازی بەرۆكی هەمو حیزبەكانی گرتۆتەوەو بۆتە هۆكاری لە گرێژەچونی دام و دەزگاكانی حیزبەكان، زاڵ بونی بەرژەوەندی شەخسییە بەسەر بەرژەوەندی گشتیدا. كار گەیشتۆتە ئەوە هیچ كەسی نە بیر لە بەرژەوەندی گەل و نیشتمان، نە حیزبەكەی خۆی، نە هاوڕێكانی دەكاتەوە . ئەوەی كە بیری لی َدەكاتەوەو لە خەمیدا تەنها خۆیی و خانەوادوەو كەسە نزیكەكانی خۆیەتی .\nفەرماندەی واهەیە كاتی خۆی چەندین هاوڕێی لەگەڵیدا شەهید بون . ئێستا خێزان و نەوەكانیان لە ژیانێكی خراپدان و لە بری ئەوەی وەفای هەبێت بۆیان و بەسەریان بكاتەوە، بەردەوام لە بیری مناڵەكانی خۆیدایە. ئەمە ئەو پەڕی بێ وەفاییەو ئەم دیاردانە بێ متمانەیی بەرهەم دێنێت . كاتێكیش متمانە نەما ، كۆمەڵگا بەرەو هەڵوەشانەوە هەنگاو دەنێت و كەس لە خەمی كەسدا نابێت.\nئێستا ئەوانە خۆیان بە پاڵەوان دەزانن. بە حساب كڵاویان كردۆتە سەری هەموان. لای ئەم ئەو دەڵێن : كوڕە ئەوە فرسەتی عومرە. ئێوە هاتن هاوڕێكانی خۆتان پەڕاوێز خست و لە پێناوی ئەوەی خۆتان ڕكەبەرتان نەمێنێـت هێواش هێواش ئاوتان كردە ژێریان و شوێنتان پێ لەق كردن و دەرتان پەڕاندن. دوای ئەمە كار لە كار دەترازێت و متمانە بە یەكتری نامێنێت و سەردانی كردنی یەكتری و تەلەفۆن كردن بۆ یەكتری و بەشداریكردن لەپرسەی یەكتریدا هیچ لە بابەتەكە ناگۆڕێت و تازە گۆزەكە شكاوەو هەرگیز وەكو خۆی لێنایەتەوە . كەواتە ئەمەیە سیاسەت بزانن چۆن دەكرێت . كێ دەیكات . بۆچی دەكرێت . دواجار كێ بەرهەمەكەی دەخوات.\nسەرنجم داوە هەمو ئەوانەی زۆر دڵسۆزانە كاریان كردوە، دەست پاكبون . هەرچی بۆیان كرابێت كردویانە. بەڵام كاتێك لەبەر هەر هۆیەك بوبێت وازیان هێنابی، كەس لێی نەپرسیونەوە. ئێستا كاتی ئەوە هاتوە وەڵامی ئەوە بدەمەوە : چی وای لێكردم ئەم زنجیرە نوسینە بڵاو بكەمەوە ؟.دەیان ساڵ پێشمەرگە بە كە وازت هێنا، هەموی دەسڕێتەوە و پێت دەڵێن : كوڕە ئەوانە هیچی نایخوات و یەك فلسی قەڵب ناهێنێت. نان ئەو نانەیە ئەمڕۆ لەخوانە. واتە ئەوەی تا دوێنی جاش بوەو ئەمڕو پاسەوانی بەرپرسێكە، زۆر ڕێزی زیاترە لەو كەسەی 10 ساڵ پێشمەرگە بوەو ئێستا لێرە نیە. پێت دەڵێن : كاكە خەبات كردن وەكو سوار بونی قیتار وایەو هەمیشە لە ڕویشتندایە، هەندێك دادەبەزێت و هەندێك سوار دەبن .\nباشە من دابەزیوم لێم ناپرسن لەبەر چی دابەزیوم؟. نەخۆشم ، قاچم شكاوە، توانام نەماوە، بێ ئومێد بوم ، یان لە سایەقی قیتارەكە دەترسم لەناومان بەرێت . جاری واهەیە پێت دەڵێن : كوڕە سروشتی شۆڕش وایە هەندی كەس فەقیر دەبێ . هەندێكیش دەوڵەمەمند. ئەی ناپرسی ئەو دەوڵەمەندە بۆ فەقیر بو ، ئەو فەقیرەش چۆن دەوڵەمەند بو ؟. ئەسڵی سیاسەت ئەمەیە .\nئەگەر تا ئێستا نەتزانیوە بیزانە، ئەگەر سیاسەت بكەی ڕەنگە ئەمە بەسەر خۆت بهێنن . بە عەرەبی دەڵێت ( السیاسە فن الممكنات ) واتە چۆنت بۆ دەچێتە سەرو چۆنت بۆ دەگونجێت و چۆنت بۆ دەڕوێنرێت ئاوا بیڕوێنە. هەرگیز نەكەی بیر لە هاوڕێكانت بكەیتەوەو شەریك بۆخۆت دروست بكەی. نەكەی باسی ویژدان بكەی. چونكە باسی ویژدان بێتە پێشەوە ڕیسەكەت دەبێتەوە بە خوری . ویژدان و سیاسەت دو شتی دژ بە یەكن .\nلە هەموی سەیرتریش ئەوەیە : كاتێك بە دڵسۆزی كار دەكەیت و هەمو ژیانی خۆت بۆ خەبات تەرخان دەكەیت و دوایی سەیر دەكەی كۆمەڵێكی تریش لەسەر حسابی تۆ و كەسانی تر دەبنە خاوەنی هەمو شتێك، كەس و كار و نزیكەكانت لێت دێنە دەنگ و پێ دەڵێن : سەیركە فڵانە كەس هاوڕێی تۆیە، بزانە ئەو لە كوێیەو تۆش لە كوێی. سەیركە چی بۆ مناڵەكانی خۆی كردوەو جەنابیشت سواڵ دەكەی. بڕۆ هەر ڕەخنە بگرەو دڵی خەڵك بڕەنجێنە لەسەر شۆڕش. بە خوا نەت زانی بیخۆی؟. وەڵامی دەدەیتەوە و دەڵێی ئاخر ئەو دزی كردوە؟. پێت دەڵی تۆش دزیت بكردایە. دەڵێی من ماستاو ناكەم و ئەوەی ڕاستە ئەوە دەڵێم. پێدەڵێن: ئەگەر ماستاو كردن و درۆكردن بۆ ئەوان عەیب نییە بۆچی بۆ تۆ عەیبە. واتە هیچ قسەت بە دەستەوە نامێنیت .\nلە ئەنجامی ئەمەدا هێواش هێواش ئینتیمای نیشتمانی و حیزبی نامێنێت و كەس بە تەنگ بەرژەوەندی گشتییەوە نابێَت و هەمو شتێك بە لاڕێدا دەبرێت و نەفس نزم و ماستاوچی و هەلپەرستەكان گرەو دەبەنەوەو ئەوان دەبنە پێشەواو هەمو شتێك بەرەو وێرانی دەڕوات و دواجار خۆشت پەشیمان دەبیتەوە كە ڕاست و دڵسۆز بویت. لە ئەنجامدا ئەمە ڕودەدات: ئەوانەی كە هەمیشە دڵسۆز بون و خۆیان بۆ خەبات تەرخان كردوەو نەبونە خاوەنی هیچ ئەگەر هەر بەردەوام بون چاوەڕوانی هەلێك دەكەن بۆ ئەوەی دەستیان لە شتێ گیر ببێـت .\nزۆر جار لە دڵسۆزی خۆیان پەشیمانن و دەڵێن ئەگەر ئەم جارە فرسەتم بۆ ڕێكەوت، دەستی خۆم دەوەشێنم. كەواتە كار دەگاتە ئەوەی كەسە دڵسۆزەكان لە دڵسۆزی خۆیان پەشیمان ببنەوە. خۆ ئەگەر بەردەوام نەبون دەچنە ماڵەوەو نەعلەت لە ڕابوردوی خۆیان دەكەن و بڕوایان بە كەس نامێنێت، لە ڕاستیشدا ئەوە دەبێتە كارەسات .\nسەیرم دەكرد هاۆڕێكانم لە جڤاتی گشتی وەكو گەلای پایز هەڵدەوەرن بەڵام كەس لێیان ناپرسێتەوەو كەس ناڵێت بۆچی هەڵدەورن . بەڕێزێكی وەكو دكتۆر شەریف قادر خەڵكی تەق تەق هەمو جارێك كە دەهات بۆ كۆبونەوە یارمەتی لەگەڵ خۆی دەهێنا. با بپرسین كە وازی هێنا كەس لێی پرسی بۆچی وازت هێناوە ؟. ئەو بەڕێزە سیڤی پڕكردۆتەوە بۆ وەرگرتنی پۆستێكی حكومی. دیارە كەسانی وەكو دكتۆر شەریف پۆست وەرناگرن چونكە پیاوی كەس نابن، بەڵام هیچ نەبوایە دەبو بانگی بكەن و پێی بڵێن لەبەر فڵانە هۆكار پۆستت پی َنەدرا .\nپڕۆفیسۆر دكتۆر عەلی تاهیر كە لەسەر بزوتنەوەی گۆڕان گەورەترین سوكایەتی پێكرا. سیڤی پڕكردەوە بۆ پۆستی جێگری وەزیری پەروەردە. پۆستەكەیان پێنەدا، بەڵام هەر قسەیەكیشیان لەگەڵ نەكرد كە بە چ هۆكارێك ئەو پۆستەی پێنادەن؟. دیارە كەسانی تریش هەن داوای پۆستییان كردوە و پێیان نەدراوە .\nبەڵام لە بەرامبەردا خەڵكی تر هەیە پێشتر پۆستیشی هەبوەو خۆشی داوای پۆستی نەكردوەو پۆستیشی پێدراوە لەگەڵ ئەوەی كە ناڕەزایی زۆر هەبو بەرامبەر بەوەی ئەو پۆستەی پێدراوە. ئەمە ڕێك لەگەل ََ پەندە كوردیەكە یەك دەگرێتەوە كە دەڵێت ( بانێكەو دو هەوا ) بەڵام لە ناو گۆڕاندا بانێكەو زۆر هەوا هەیە .\nسەیردەكەم چۆن دانای ئەحمەد مەجید لەسەر گۆڕان دەر بەدەر دەبێـت و لە هۆڵەندە بە دیار مناڵێكی كەم ئەندامەوە گیری خواردوەو ناشتوانی بگەڕێتەوە كوردستان، چونكە لە لایەن دادگاوە داواكراوە . هەرچیشی بەسەر هاتوە لە سەر گۆڕان بوە. ئێستا سەیر بكەن دانای ئەحمەد مەجید لە كوێیەو ئەوانەی دو جار دو جار پۆست وەردەگرن لە كوێن ؟؟. دڵنیام هیچ بەرپرسێكی گۆڕان لێی نەپرسیوەتەوە. كەسی وا هەیە لە ناو یەكێتی هاتۆتە دەرەوەو دەستبەرداری باشترین پۆست بوە.\nئێستاش كەس لێی ناپرسێتەوە. لە بەرامبەر ئەودا چەندین كەس كە هیچ كارێكیان نەبوە ،لە بری جارێك دو جار پۆستی پێدراوەو زۆریش دەوڵەمەند بوە . ئەمە چ عەدالەتێكە؟. ئەمەیە گەمەی سیاسەت، هەتا لێی تێدەگەی و شارەزادەبیت، ئاگات لە خۆت نابێت و كەوڵت دەكەن . هەندێك كەس نەخشەو پلانی سیاسەت دادەڕێژن . هەندێكیش ئەو پلانە جێ بەجی َ دەكەن و زۆر جاریش گیانی خۆیان لەو پێناوەدا بەخت دەكەن . هەندێكی تریش خۆیان پێوە هەڵواسیوەو زۆر بە ئاسانی و بێ عەرەق بەرهەمی هەموان دەخۆن .\nگەنجێكی وەكو ڕێبەند كە برازای هاوسەرەكەمە بە ناحەق لەبەر گردی زەرگەتە شەهید دەكرێ لەسەر لێدوانی كارمەندێكی تەلە فزیۆنەكە لە سەر بابەتێك كە دور و نزیك نە پەیوەندی بە ئەوانەوە هەیەو نە حەقی ئەوانیشە لەسەر بابەتی ئاوا قسە بكەن .\nخۆ بەرپرسانی تەلەفزیۆنەكە نەبونە نوێنەر و وەكیلی خەڵكانی تر و بەرگرییان لی بكەن . ئەوان خۆیان لە گۆڕە پانەكەدان و با خۆیان بەرگری لە خۆیان بكەن. ئێستا ڕێیەند شەهید كراو و ژنی بێ مێرد دەبێت و مناڵی هەتیو دەبێت و دایك و باوكی جەرگ سوتاو دەبن، با بزانین لە ئێستادا كێ لە خەمی ئەودایەو چی بۆكراوە؟. وەكو هاوار دەكەن فریامان بكەون گردەكە لە مەترسیدایە، ئەی كە خەڵكی بە كوشت دەدەن بۆچی لێیان ناپرسنەوە ؟.\nئاخر ئەم گردەو دانیشتوانی ئەم گردە شایانی ئەوە ماون خوێنێنیان لەپێناودا بڕێژریت ؟. ڕوداوەكانی 17 شوبات و ئەوانەی شەهیدو كەم ئەندام دەبن. كی َلێیان بەرپرسیارە ؟. لە بەرامبەردا كۆمەڵێك لە گردەكە دو جار دو جار پۆست وەردەگرن. با بزانین بەشێكی موچەكەیان بۆ ئەمانە دادەنین ؟. ئەمەیە سیاسەت. بە چاوی خۆت بیبینە كی َ كردی و كێ ماڵ وێران بو كێش بەرهەمەكەی خوارد.\nكاتێك سەیرم كرد كەس نییە لە بەرامبەر ئەم ناحەقیانە بێتە دەنگ، كەس نییە لەو هەمو گۆڕانخوازانە بپرسێتەوە كە واز دێنن و ڕۆژگارێك شەو و ڕۆژیان بۆ گۆڕان دەكرد بەیەك . دواجار بڕیارم دا هەندێ لە ڕاستییەكان باس بكەم . خوێنەری ئازیز ، گۆڕانخوازانی ماندو نەناس. دەزانم ئێوە بە دڵسوزی كارتان كردوە و ویستوتانە لەم ڕێگایەوە ئایندەیەكی باش بۆ گەلەكەمان دەستەبەر بكەن. بەڵام بەداخەوە بە هۆی بەرژەوەندی كۆمەڵێك خەڵكی خۆپەرست تا سەر ئێسقان، بێ ویژدان، چاوبرسی، بێ وەفا بەرامبەر بە هاوڕێكانیان، دواجار ڕەنجی هەمومانیان بە بادا لە پێناوی خۆیاندا .\nلە كاتێكدا بە سەدان كەس سوكایەتیان پێكراو نان بڕواكران و تێیان هەڵدرا، پۆستەكانیان لێ ساندنەوە، بۆ شوێنی دور گواسترانەوە، خەڵك شەهیدكران، كەمئەندام بون دواجار میللەتمان بێ ئومێدكرد. كاتی ئەوە هاتوە بە هۆش خۆتان بێنەوە . خۆتان ئامادەن بكەن بۆ هەڵبژاردنی ئایندە و سزایەكی وایان بدەنێ كە ببنە مەخسەرەی ناو خەڵك چۆن ماڵەو ماڵتان دەكرد و خەڵكتان هان دەدا دەنگ بە گۆڕان بدەن، بە هەمان شیوە ماڵەو ماڵ بكەن و بڵێن دەنگ بەو هەلپەرستانە مەدەن .\nداوا لە هەمو كوردانی تاراوگە دەكەم كە ئاگاداری كەس و كاریان بكەن هەرگیز جارێكی تر دەنگ بە گۆڕان نەدەن لەسەر ئەو سوكایەتییەی پەیجی پەیسەری كوڕەكانی كاك نەوشیروان بە كوردانی تاراوگەی كردوە و بە سۆسیال خۆرەكان ناوی بردون .\nئێستا تۆپەكە لە گۆڕەپانی ئێوەدایەو كاتی ئەوەیە گوڵی بەرامبەر بكەن. هیوادارم تۆڵە كردنەوە لە حیزبەكان لە ڕێگای دانگدانەوە لە كاتی هەڵبژاردنەكاندا، لە بەرامبەر پابەند نەبونیان بە بەڵێنەكانیانەوە ببێـە كەلتوری نەوەكانی داهاتومان. پڕۆسەی دێموكراتی و گەش كردنی كۆمەڵایەتی لەم ڕێگایەوە سەرچاوە دەگرێت .\nدوای ئەوەی زۆرمان هاوار كرد بەشداری ئەم حكومەتە مەكەن چونكە گۆڕان ناتوانێت لە ڕێگای ئەم حكومەتەوە هیچ بۆ جەماوەر بەدەست بهێنێت. بەڵام بە قسەیان نەكردین و لەپێناوی وەرگرتنی پۆست بۆ هەندێك كەس بەشداری حكومەتیان كرد. پارتی ژیرانە بۆ ئەوەی گۆڕان لە لایەنەكانی تر دابرَێت، زیاد لە قەبارەی خۆی وەعدی پۆستی پێداون .\nبەڵام ئەوە هەر مەرەكەبی سەر كاغەز دەبێت. پەندَێكی پێشینان هەیە دەڵێت (هەڵگرتنی بەردی گەورە نیشانەی پێدا نەدانە). ئەوەتا ماوەی 6 مانگ بەسەر پێكهێنانی حكومەتدا تێدەپەڕێت و تا ئێستا چەند پۆستێك دراوە بە گۆڕان. ئاخر چۆن بەشداری حكومەتێك دەكەی تا ئێستا : بیرە نەوت هەیە موڵكی تاكە كەسییە. كەس نازانێت چەند نەوت دەفرۆشرێت و بە چەند دەفرۆشرێت .\nپارەی نەوت لە بری ئەوەی بخرێتە بانقی حكومییەوە، دەخرێتە بانقی تاكە كەسییەوە . چۆن بەشداری حكومەتێك دەكەی كە تا ئێستا كەس نازانێت ڕێكەوتنی 50 ساڵەی نەوت لەگەڵ توركیا چۆن كراوە؟. چۆن بەشداری حكومەتێك دەكەی وەزیری داراییەكەی نەتوانێت كارو باری گومرگەكان و داهات بخاتە ژێر دەستی خۆیەوە؟. چۆن بەشداری حكومەتێك دەكەی لەسەر بەحری نەوت و غازبین و هاوڵاتیان بە دوای بوتڵە غازێكدا ڕادەكەن .\nچۆن بەشداری حكومەتێك دەكەی كە وەزیرەكانت و بەرپرسەكانی تریشت لە حكومەتدا هیچ دەسەڵاتێكیان نەبێت و هیچ بودجەیەكیان لەبەردەستدا نەبێت و هەمو ئیشەكەیان موچە دابەشكردن بێت بەسەر كارمەندەكانیان؟. كەواتە بەشداریكردنەكە نە بۆ خزمەتی خەڵكەو نە بۆ ئەوەیە دەست كەوت بۆ گۆڕان فەراهەم بكات. بەشداریكردنەكە بۆ ئەوەیە چەند كەسێك پۆست وەرگرن لەپێناوی بەرژەوەندی خۆیاندا.\nتازە هاوارتان لێ هەستاوەو بە برینی خۆتان زانیوە. تازە قاچتان بە تەڵەكەوە بوەو ڕزگاربونتان نییە. لە حكومەتدا دەمێننەوە هیچتان بۆ ناكرێت. لە حكومەت دەردەچن جەماوەرتان نەماوەو جارێكی تریش جەماوەر بە قسەی ئێوە ناخەڵەتێت و دەبێ خۆتان لە گردەكە بە تەنها بن.\nئەوەی لە كۆتایی نوسینەكەمدا ماوەتە بە ئێوەی ئازیزی ڕابگەیەنم ئەمەیە :\nبەم نوسینەم ئەركی ئەخلاقی و و نیشتمانی خۆمم بە زیادەوە ئەنجام داوە. ویژدانی خۆم ئاسودە كردوە. من نە خۆم بە قەرزداری نیشتمان دەزانم و نە بە قەرزداری كەس. ئەركی خۆم بە زیادەوە ئەنجام داوە .\nهەمیشە خۆشم بە سەربەرز دەزانم و شانازی بە بنەماڵەكەشمەوە دەكەم كە هەمیشە لە بەرەی گەل و نیشتماندا بون، لەبەر ئەوەی ئێمە هەرچیمان لە توانادا بوبێت بەگەل و نیشتمانمان بەخشیوەو لە بەرامبەردا هیچمان وەرنەگرتوە. ئەوەی كە من خۆم بە قەرزداری دەزانم تەنها هاوسەرەكەم و مناڵەكانمە، كە بە هۆی منەوە زۆر توشی ئازار و دەربەدەری و ناڕەحەتی لە ڕادە بەدەربون و نەمتوانی قەرەبوی ئەو هەمو ماندوبونەیان بۆ بكەمەوە .\nهەر كەس و لایەنێك هەر بۆ چونێك یان ڕەخنەیەكی لەم زنجیرە نوسینەی من هەیە ، یان بە ناراستی دەزانن، ئامادەم لە شاشەی تەلەفزیۆنەكانەوە یان لە كۆڕێكدا ئامادەبم و ڕاستەوخۆ وەڵامی هەمو پرسیارەكانیان بدەمەوە . ئەوەش بزانن ئێستاش زۆر وردەكاری تر ماوە كە بە باشم نەزانیوە لێرەدا باسی بكەم . من لەم نوسینەمدا نە غەدرم لە كەس كردوە نە خاتری كەسیشم گرتوە. ئەوەی نوسیومە مێژوی خەباتی حیزبێكی سیاسییە لە ماوەی 10 ساڵدا لە هەرێمی كوردستان و جێگەی ئومێدی جەماوەرێكی زۆر بوە. بۆیە ویستومە بە ویژدانەوە ئەم میژوە بنوسمەوە .\nهیوادارم سودێكم گەیاندبێت .\n1 بزوتنەوەی گۆڕان بەرنامە بو، یان كاردانەوە؟\n2 بزوتنەوەی گۆڕان بەرنامە بو یان كاردانەوە\n3 بزوتنەوەی گۆڕان بەرنامە بوو یان کاردانەوە؟!\n4 بزوتنەوەی گۆڕان بەرنامە بوو یان کاردانەوە؟!\n5 بزوتنەوەی گۆڕان بەرنامە بوو یان کاردانەوە؟!\n6 بزوتنەوەی گۆڕان بەرنامە بوو یان کاردانەوە؟!\n7 بزوتنەوەی گۆڕان بەرنامە بوو یان کاردانەوە؟!\n9 بزوتنەوەی گۆڕان بەرنامە بو یان کاردانەوە؟!


خوێندنه‌وه‌یه‌ك بۆ دۆخی زانكۆكان‌و خوێندنی باڵا له‌هه‌رێمی كوردستان\nئا: به‌ڕێز عه‌باس\nكتێبی"زانكۆ له‌نێوان ناو و ناوه‌ڕۆكدا، خوێندنه‌وه‌یه‌ك بۆ دۆخی زانكۆكان‌و خوێندنی باڵا له‌هه‌رێمی كوردستان" له‌نوسینی مامۆستای زانكۆ"د.خالید عومه‌ر"ه، ساڵی 2015 له‌سلێمانی چاپ‌و بڵاوكراوه‌ته‌وه. كتێبێكی گرنگ‌و به‌بایه‌خه له‌به‌رئه‌وه‌ی ئه‌وه‌نده‌ی ئێمه سه‌رنجمان دابێت‌و تێبینیمان كردبێت تاكه كتێبێكه تائێستا به‌شازده به‌ش‌و بابه‌تی جیاواز به‌شێوه‌یه‌كی سه‌ربه‌خۆو ورد له‌سه‌ر دۆخی زانكۆو خوێندنی باڵا له‌هه‌رێمی كوردستان نوسرابێت‌و به‌تایبه‌تیش له‌لایه‌ن كه‌سێك كه خۆی له‌و بواره‌دا كارده‌كات‌و چه‌ند ساڵێكه وانه ده‌ڵێته‌وه.\nئایا په‌روه‌رده‌و وانه‌وتنه‌وه له‌زانكۆكانی هه‌رێمی كوردستاندا له‌قه‌یراندایه؟! تاچه‌ندێك په‌روه‌رده‌ی زانكۆیی به‌شێوه‌یه‌كه كه‌سی بیركراوه، لێبورده، متمانه به‌خۆ، بنیاتنه‌رو خوێنده‌وار دروستبكات؟ تا چه‌ندێك زانكۆكانی هه‌رێمی كوردستان خاوه‌نی سیاسه‌تێكی په‌روه‌رده‌یی راستن به‌شێوه‌یه‌ك نه‌وه ده‌رچوه‌كانی ده‌توانن كۆمه‌ڵگا له‌قه‌یرانه‌كانی رزگاربكه‌ن؟ یان ئایا فێرخوازان پاش خوێندنی زانكۆیی ده‌توانن گه‌شه به‌خۆیان‌و به‌كۆمه‌ڵگا بده‌ن؟ ئه‌مانه ئه‌و پرسیارانه‌یه كه نوسه‌ری كتێبه‌كه ده‌یانكات‌و له‌ناوه‌ڕۆكی كتێبه‌كه‌دا وه‌ڵامیان ده‌داته‌وه.\nرۆڵ‌و پێگه‌ی زانكۆ\n"زانكۆ" دامه‌زراوه‌یه‌كی ئه‌كادیمی زانستی مه‌عریفی باڵایه، تێیدا توێژینه‌وه‌ی ئه‌كادیمی له‌سه‌ر سه‌رجه‌م بواره جیاوازه‌كانی زانست‌و مه‌عریفه ئه‌نجامده‌درێت، هاوكات له‌گه‌ڵیدا بڕوانامه‌ی جۆراوجۆر ده‌به‌خشرێت. رۆڵی زانكۆ به‌رچاوه‌و به‌شدارییه‌كی زۆر گرنگ‌و كارا ده‌كات له‌به‌ڕێوه‌بردن‌و گه‌شه‌ی هه‌مو وڵاتێكدا. ئه‌ركی زانكۆ بریتییه له‌پێگه‌یاندنی تاكی پسپۆڕو پێدانی بڕوانامه، بۆ سه‌رجه‌م كایه جۆربه‌جۆره‌كان بۆ ئه‌وه‌ی بتوانێت كۆمه‌ڵگاو داموده‌زگاكانی نێو كۆمه‌ڵگا به‌ڕێوه‌ببات. هه‌روه‌ها كاركردن له‌سه‌ر توێژینه‌وه‌ی زانستی به‌مه‌به‌ستی به‌شداریكردن له‌به‌رهه‌مهێنانی زانست‌و ته‌كنه‌لۆجیاو گه‌شه‌كردنی كۆمه‌ڵگا. زانكۆ ده‌زگایه‌كی ئه‌كادیمیه به‌پێوه‌ری ئه‌كادیمی داده‌مه‌زرێت‌و كارده‌كات‌و هه‌ڵده‌سه‌نگێنرێت، بۆئه‌وه‌ی نه‌وه‌یه‌ك ئه‌قڵی ئه‌كادیمی‌و زانستی به‌رهه‌مبهێنێت له‌وێوه بتوانێت ئه‌و ئه‌قڵانه، كه له‌وه‌رگرانی بڕوانامه جۆربه‌جۆره‌كاندا خۆیان ئه‌بیننه‌وه، كێشه جۆربه‌جۆره‌كانی كۆمه‌ڵگا چاره‌سه‌ر بكه‌ن، كۆمه‌ڵگا ببه‌ن به‌ڕێوه، پلان بۆ ئێستاو داهاتوی وڵات دابنێن.\nكردنه‌وه‌ی زانكۆ به‌و ژماره زۆره‌ی ئێستا دروسته؟\nتێڕوانین بۆ زانكۆ وه‌ك ئه‌وه‌ی له‌هه‌مو شارو شارۆچكه‌و شاره‌دێدا هه‌بێت، نه‌ك هه‌ر هه‌ڵه‌یه‌كی كوشنده‌یه، به‌ڵكو بارگرانییه‌كی زۆر گه‌وره‌شه به‌سه‌ر شانی بودجه‌ی گشتیه‌وه. هیچ گرنگ نییه ئێمه دو زانكۆمان هه‌بێت یان بیست، وه شانازیش نییه خاوه‌نی زانكۆی زۆربین‌و له‌هیچ شوێنێكی دونیادا زانكۆی زۆر جێگای شانازی نییه، ده‌بێت پرسیارو خه‌می ئێمه ئه‌وه بێت ئایا چه‌ند زانكۆی ئاستبه‌رزمان هه‌یه؟ یان ئایا به‌ڕاستی هه‌رێمه‌كه‌مان پێویستی به‌ئه‌وه‌نده ژماره‌ی زانكۆ هه‌یه؟ تا چه‌ندێك زانكۆكانمان توانیویانه ببنه یه‌كه‌ی ئه‌كادیمی باوه‌ڕپێكراوی جیهانی؟ بۆیه تێگه‌یشتنمان بۆ زانكۆ، روانینمان بۆ زانكۆ، یان تێگه‌یشتنی حكومه‌ت بۆ زانكۆكان، واته ستراتیجی حكومه‌ت له‌مه‌ڕ زانكۆكان، به‌شێكه له‌و گرفته"ئیشكالیه‌ته" دژواره‌ی كه زانكۆكانی به‌و دۆخه گه‌یاندوه‌و به‌داخه‌وه زانكۆی له‌فۆرمێكی كارتێكراو"پاسیڤ" و ناكاریگه‌ردا كۆتایی پێهێناوه. بینینی زانكۆ وه‌ك ده‌زگایه‌ك بۆ پێدانی بڕوانامه یان ته‌نها وه‌ك ده‌زگایه‌ك بۆ ئه‌وه‌ی ئه‌بێت هه‌بێت له‌هه‌مو شوێنه‌كان‌و شارو شارۆچكه‌كاندا، هۆكار بوه بۆ دروستبونی ئه‌و قه‌یرانه زۆرانه‌ی زانكۆكانی تێكه‌وتوه.\nئایا زانكۆكان كاریگه‌رییان هه‌بوه له‌سه‌ر كۆمه‌ڵگا؟\nبه‌پێی وته‌ی كه‌سانی ئه‌كادیمی، شاره‌زا، خه‌مخۆران، چاودێرانی بواری زانكۆو كۆمه‌ڵگای مه‌ده‌نی، ده‌رچوانی زانكۆكان له‌و ئاسته‌دا نه‌بون به‌پسپۆڕی سه‌ركه‌وتو یان ده‌رچوی به‌رهه‌مهێن ناوزه‌د بكرێن، واته زانكۆكان به‌كه‌می نه‌بێت نه‌یانتوانیوه كاریگه‌ری به‌رچاو چ له‌سه‌ر ده‌رچوان یان له‌سه‌ر كۆمه‌ڵگا دابنێن، واته به‌شێوه‌یه‌ك بێت، زانكۆ بتوانێت چاره‌سه‌ری به‌شێك له‌كێشه جۆربه‌جۆره‌كانی كه‌رته جیاوازه‌كانی كۆمه‌ڵگا بكات. ئه‌مه‌ش وایكردوه قه‌یرانی جۆراوجۆر له‌كۆمه‌ڵگا دروست ببێت‌و به‌شێكی ئه‌و قه‌یرانانه، ده‌گه‌ڕێنه‌وه بۆ لاوازی ئه‌و پسپۆڕانه‌ی ئه‌و شوێنانه به‌ڕێوه‌ده‌به‌ن، هه‌روه‌ها ئه‌مه‌ش به‌ناڕاسته‌وخۆ ده‌گه‌ڕێته‌وه بۆ لاوازی زانكۆكان. ئه‌وه‌ی به‌دیده‌كرێت، چ له‌ئێستاو چ له‌ڕابردوشدا، سه‌باره‌ت به‌دۆزینه‌وه‌ی رێگاچاره‌ی ئاریشه زانستیه‌كانی نێو دونیای زانست‌و گیروگرفته‌كانی كۆمه‌ڵگا، زانكۆكان له‌هه‌رێمی كوردستاندا هیچ به‌شداریكردنێكی به‌رچاویان نییه‌و هه‌وڵ‌و كاره‌كان زۆر ساده‌ن‌و له‌ئاستی ئه‌وه‌دا نین باسبكرێن له‌ڕوانگه‌ی زانستیه‌وه‌و به‌پێوه‌ری جیهانی. واته زانكۆ رۆڵێكی ئه‌كتیڤی نه‌بوه سه‌باره‌ت به‌گرفته زانستی، ئابوری، سیاسی، كۆمه‌ڵایه‌تیه‌كان، به‌ڵكو پتر كارتێكراو"پاسیڤ" بوه‌و زیاتر ته‌نها له‌به‌خشینی بڕوانامه‌دا خۆی بینیوه‌ته‌وه.\nزانكۆكان شوێنێك بۆ به‌رهه‌مهێنانی"كولتوری ترساندن‌و ترس"!\nخاوه‌ن پۆسته‌كان زۆر جار چه‌ندین شێوازیان به‌كارهێناوه بۆ دروستكردنی ترس لای ئه‌كادیمیه‌كان" له‌هه‌ندێ شوێندا حزبه‌كان به‌نادیاری‌و له‌ژێر ده‌مامكی خاوه‌ن پۆسته‌كاندا ئه‌و كاره ده‌كه‌ن" به‌تایبه‌تی له‌به‌رانبه‌ر ئه‌و ئه‌كادیمیایانه‌ی ره‌خنه ده‌گرن یان داوای مافی خۆیان ده‌كه‌ن، یان له‌به‌رانبه‌ر نادادپه‌روه‌ریدا ده‌نگیان به‌رزكردبێته‌وه. له‌و جۆره ترسانه، وه‌ك ترسی دروستكردنی به‌ربه‌ستی به‌رزكردنه‌وه‌ی پله‌ی زانستی، ترسی دژایه‌تیكردن، ترسی لابردن له‌لیژنه گرنگه‌كان، ترسی پێنه‌دانی پۆستی كارگێڕی به‌رز، ترسی دروستكردنی به‌ربه‌ستی جۆربه‌جۆر، ترسی پێدانی لیژنه بێزاركه‌ره‌كان، یان لیژنه پڕكێشه‌كان، بێبه‌شكردن له‌هه‌ندێ كاری تری زانستی، كارگێڕی...... هتد. ئه‌مانه به‌كۆ، ئه‌و ژینگه‌ی ترسه دروستده‌كه‌ن كه كه‌سی ئه‌كادیمی تێده‌كه‌وێت‌و كه‌سایه‌تییه‌كی له‌رزۆك‌و گوێڕیه‌ڵ‌و بێئیراده‌ی لێدروست ده‌كات. كه‌سی ئه‌كادیمی گه‌ر بچوكترین ره‌خنه یان ناڕه‌زایی به‌رانبه‌ر به‌دۆخێك وایلێیكات كه له‌زۆر ئیمتیازو كاری تر بێبه‌شی بكات، ئیتر به‌ناچاری ترس دایده‌گرێت‌و ئه‌ویش بێده‌نگی هه‌ڵده‌بژێرێت.\nیاساو رێنماییه‌كانی زانكۆ وه‌ك كۆت‌و به‌ند!\nیاساو رێنماییه‌كان، كاریگه‌ری گه‌وره‌ی له‌سه‌ر خراپی ره‌وشی خوێندنی باڵا داناوه، به‌شێوه‌یه‌ك وه‌ك كه‌له‌پچه‌كردنی خوێندنی باڵای لێهاتوه‌و زیندانێكی زانستی بۆ زانكۆكان‌و مامۆستاكان دروستكردوه، كه نه‌توانن ئازادانه كاربكه‌ن، ئازادانه پرۆژه دابنێن، ئازادانه له‌گه‌ڵ كۆمه‌ڵگادا به‌یه‌كدا بچن‌و كاریگه‌ری له‌سه‌ر یه‌كدی دابنێن، بگره هه‌ندێك جار ناتوانرێت زانستیانه بڕیاریش بدرێت. وه‌ك مه‌ركه‌زیه‌ت"ناوه‌ندگه‌رایی" له‌بڕیاره ستراتیجیه‌كاندا، سه‌ربه‌خۆنه‌بونی زانكۆكان، نه‌بونی چاودێری گرنگ‌و زانستی به‌سه‌ر ئه‌دائی به‌ڕێوه‌به‌رانی زانكۆكان، هه‌روه‌ها ئه‌وه‌ش هه‌ر راسته بۆ رێنماییه ئاساییه‌كان، وه‌ك رێنمایی خوێندنی باڵای ماسته‌رو دكتۆراو چۆنیه‌تی وه‌رگرتنیان‌و بڕوانامه پێدانیان، هه‌ڵسه‌نگاندنی چالاكی مامۆستاكان، رێنماییه‌كانی ئه‌نجامدانی توێژینه‌وه‌ی زانستی، مه‌رجه‌كانی به‌رزكردنه‌وه‌ی پله‌ی زانستی، شێوازه‌كانی وه‌رگرتنی فێرخوازانی خوێندنی به‌رایی.... هتد. به‌شێكی یاساو رێنماییه‌كانی خوێندنی باڵاو زانكۆكان زۆر كۆنن‌و له‌سه‌ر مۆدێلی زانكۆی هاوچه‌رخ بنیاتنه‌نراون، هه‌روه‌ها به‌شێكیان به‌ربه‌ستن بۆ به‌رزكردنه‌وه‌ی ئاستی زانكۆو به‌شێكی زۆر له‌یاساكان‌و رێنماییه‌كان پێویستی به‌چاوپێداخشاندنه‌وه‌ی وردو زانستی هه‌یه. هه‌روه‌ها رێنماییه‌كان له‌هه‌ندێ شوێندا به‌شێوه‌یه‌ك ئاڵۆزبون زانستیبونی خۆی له‌ده‌ستداوه‌و به‌شێك له‌رێنماییه‌كان له‌كه‌لێن‌و كه‌له‌به‌ره یاساییه‌كه‌وه دروستبون‌و له‌فۆرمی پڕ ئیشكالیه‌تدا داڕێژراون. گۆڕانكاری به‌رده‌وامی رێنماییه‌كان"ئه‌وه‌ی هه‌رماوه‌یه‌ك‌و كۆمه‌ڵه رێنماییه‌ك له‌ئارادابێت" بۆ بابه‌تێكی دیاریكراو كۆی سیسته‌می خوێندنی باڵای خستۆته مۆله‌قی‌و ناجێگیرییه‌وه‌و دۆخێكی ناكاراو نه‌زۆك ده‌خوڵقێنێت. نه‌بونی یاساو رێنمایی بۆ هه‌ندێ بابه‌تی گرنگی وه‌ك چۆنیه‌تی گه‌شه‌دان به‌توێژینه‌وه‌ی زانستی‌و چۆنیه‌تی گه‌شه‌پێدانی ئاستی توێژه‌ر یان تۆكمه‌كردنی سیاسه‌ت‌و سیسته‌می په‌روه‌رده‌یی، وه‌های كردوه زانكۆ روه‌و ناكارابون"پاسیڤی"و كۆنبونی زانستی بڕوات.\nگرفت‌و قه‌یرانی توێژینه‌وه‌ی زانستی\nبه‌پێی پێوه‌ره ئه‌كادیمیه‌كان بۆ ئاستی توێژینه‌وه‌ی زانستی، زانكۆكان به‌رهه‌می زانستی ئاستبه‌رزی وه‌ك توێژینه‌وه‌و داهێنانیان كه‌مه. له‌ڕاستیدا كه‌می توێژینه‌وه‌كان له‌گۆڤاره زانستیه ئاستبه‌رزه‌كاندا به‌ڵگه‌ی لاوازی كاره زانسیه‌كان‌و ئاستی توێژه‌رانی زانستییه، زۆری توێژینه‌وه به‌ژماره، هیچ هاوكاری‌و كۆمه‌كمان ناكات ببینه خاوه‌نی زانكۆیه‌كی گرنگ‌و كاریگه‌ر، ئه‌وه‌ی كۆمه‌ك به‌زانكۆ ده‌كات" هه‌روه‌ها به‌كۆمه‌ڵگاش" بریتییه له‌به‌رزیی كواڵیتی توێژینه‌وه زانستیه‌كان، ره‌سه‌نی، ناوازه‌یی، نوێگه‌ریی كاره زانستییه‌كان، به‌شداریكردنی زانستی توێژینه‌وه زانستییه‌كان به‌دونیای زانست، چونكه دواجار ئه‌وه‌ی ئێمه به‌جیهانی زانست ده‌ناسێنێت، هێزو ئاستی توێژینه‌وه‌كانه. نه‌ك ژماره‌كان. به‌داخه‌وه توێژینه‌وه‌كانی زانكۆكان بڕێكی زۆری ده‌چنه خانه‌ی توێژینه‌وه ئاستنزمه‌كانه‌وه! ئه‌زمونی ساڵانی رابردومان ئه‌وه‌یان سه‌لماند ژماره‌ی پرۆفیسۆره‌كان به‌شێوه‌یه‌كی به‌رچاو زیادیكردوه، به‌ڵام ئاستی توێژینه‌وه زۆر نزمه‌و ریزبه‌ندی زانكۆكانیش هه‌ر له‌خواره‌وه‌یه، به‌مشێوه‌یه زانكۆمان زۆر هه‌یه، توێژینه‌وه‌ی زۆرمان هه‌یه به‌ئه‌ندازه‌ی زانكۆكانی هارڤاردو ستانفۆرد، پرۆفیسۆرمان به‌ئه‌ندازه‌ی كامبریج‌و ئۆكسفۆرد ده‌بێت، هه‌مو شته‌كانمان وه‌ك ناو ده‌بێت، به‌ڵام ئایا به‌ناوه‌ڕۆك وه‌ها ده‌بین؟! ئایا ناوه‌ڕۆكه‌كان له‌ئاستی ناوه‌كاندا ده‌بن؟! ئه‌مه‌یه گه‌وره‌ترین كێشه‌ی زانكۆكان‌و وڵاتی ئێمه، ناوه‌كان هه‌ن، به‌ڵام ناوه‌ڕۆكه‌كان ئاماده‌نین. دوركه‌وتنه‌وه‌ی ناو له‌ناوه‌ڕۆك لێدانێكی كوشنده له‌ئاستی زانستی راسته‌قینه‌ی زانكۆكان ده‌دات، هه‌روه‌ها نیشتیمان‌و نه‌وه‌كانی ئاینده ده‌خه‌نه به‌رده‌م قه‌یرانی زۆر قوڵ‌و بێچاره‌وه، قه‌یرانێك مامۆستایانی زانكۆ له‌ئاینده‌دا لێی به‌رپرسیار ده‌بن.\nتاقیكردنه‌وه‌كان‌و رازیكردنی دڵی خوێندكار!\nپرسیاری لاواز مرۆڤی گه‌وره دروستناكات، ئه‌وه پرسیاره گرنگه‌كانن مرۆڤی گه‌وره دروست ده‌كه‌ن، به‌داخه‌وه زۆرێك له‌مامۆستایانی زانكۆكان له‌ئێستادا پرسیاری تاقیكردنه‌وه‌كانیان بۆ ئه‌وه‌یه زۆرینه‌ی خوێندكاره‌كانیان نمره‌ی زۆرباشه‌و باشه بهێنن، بۆئه‌وه‌ی خوێندكاره‌كان توڕه نه‌بن‌و مان نه‌گرن، ئه‌مه كه‌ڵچه‌رێكی زۆر مه‌ترسیداره بۆ ئاستی زانستی ده‌رچوان، سیسته‌می په‌روه‌رده‌یی له‌زانكۆكانی هه‌رێمی كوردستاندا به‌پله‌ی یه‌كه‌م له‌سه‌ر ته‌نها تاقیكردنه‌وه وه‌ستاوه، ئه‌مه‌ش دۆخێكی چه‌قبه‌ستوی دروستكردوه‌و فێرخواز ناتوانێت له‌دوای ده‌رچونی كه‌سێكی بیركه‌ره‌وه‌و سه‌ركه‌وتوی لێدروست ببێت.\nمامۆستای سه‌ركه‌وتو كێیه؟\nئه‌ركی مامۆستا مامۆستابونه له‌فۆرمێكی فێركاری سه‌ركه‌وتودا، واته مامۆستا فێركاره یان ده‌كرێت بڵێین په‌روه‌رده‌كاره، كه‌سێكه په‌یامێكی پێیه، بۆ گوێگره‌كانی كه فێرخوازانن، ئه‌ركی فێرخوازیش كه‌سێكه ده‌یه‌وێت هه‌م فێربێت‌و هه‌م به‌شداری له‌پرۆسه‌ی فێربون بكات، كه‌سێكه ده‌یه‌وێت گوێبگرێت‌و شتی نوێ فێربێت‌و پاشان كارلێكی زیندو بكات له‌گه‌ڵ وانه‌كه‌و مامۆستا. لێره‌وه خوڵقاندنی بیری نوێ دروست ده‌بێت، لێره‌وه ده‌بنه نه‌وه‌یه‌كی بیركه‌ره‌وه، خاوه‌ن دید، پرسیاركه‌ر، گه‌ڕیده‌ی زانین، مامۆستای په‌روه‌رده‌كار ئه‌وه‌یه بتوانێت فێرخوازه‌كانی فێری پرسیار بكات، فێری خوێندنه‌وه‌یان بكات. به‌ڵام ئه‌مه چۆن ده‌كرێت ئه‌گه‌ر مامۆستاكه خۆی نه هیچ بخوێنێته‌وه‌و نه خۆی به‌هه‌مو ته‌مه‌نی پرسیارێكی گرنگی كردبێت!\nنهێنی كردنه‌وه‌ی زانكۆ ئه‌هلیه‌كان چی بوه؟\nبه‌رپرسێكی پێشوی خوێندنی باڵا ده‌ڵێت: زانكۆ ئه‌هلیه‌كان كه‌سی سیاسی گه‌وره‌و سه‌رمایه‌داری گه‌وره‌یان له‌پشته، به‌شێك له‌و زانكۆیانه نه‌كراونه‌ته‌وه بۆ خزمه‌تی نیشتیمان‌و خزمه‌تی هاوڵاتیانی كوردستان، به‌ڵكو بۆ ئه‌وه‌یه سیاسییه‌كان، سه‌رمایه‌داره گه‌نده‌ڵه‌كان منداڵه‌كانیان به‌حه‌زی خۆیان ببه‌نه ئه‌و شوێنانه‌ی كه خۆیان ده‌یانه‌وێت‌و به‌ئاره‌زوی خۆیان چ بڕوانامه‌یه‌كیان ده‌وێت بیانده‌نێ!\nنمونه‌یه‌ك له‌شكستی به‌رنامه‌ی تواناسازی‌و خوێندنی ده‌ره‌وه!\nخوێندكارێك له‌یه‌كێك له‌زانكۆ تازه‌كانی هه‌رێمی كوردستانه‌وه نێردرا بۆ به‌ریتانیا له‌سه‌ر پرۆگرامی تواناسازی‌و له‌وێ زانكۆیه‌كی ئاست مامناوه‌ندو گروپێكی ئاست مامناوه‌ندی هه‌ڵبژراد، به‌هه‌رحاڵ پاش ئه‌وه‌ی نه‌یتوانی هیچ بكات له‌خوێندنه‌كه‌ی‌و هیچ ئه‌نجامێكی ئه‌وتۆی نه‌بو، به‌كورته راپۆرتێك ماسته‌ره‌كه‌یان پێداو گه‌ڕاندیانه‌وه بۆ هه‌رێمی كوردستان، پاشان له‌سیمیناری نازناوپێدان له‌زانكۆی سلێمانیش ده‌رنه‌چو، چونكه ئاسته‌كه‌ی ئێجگار لاوازبو، دواتر له‌زانكۆكه‌ی خۆی به‌هه‌رچۆنێك بو بۆی كراو نازناوی زانستی پێدرا، ئێستا نه‌وه‌كانی ئاینده‌مان پێده‌گه‌یه‌نێت! ره‌نگه له‌داهاتوشدا ببێته بڕیارده‌ر له‌سه‌ر چاره‌نوسی خوێندنی باڵاو نه‌ته‌وه‌كه‌مان.\nحزب له‌ڕێگه‌ی ده‌مامكه‌وه‌و به‌پشتبه‌ستن به‌ڕێنمایی نوێ، چه‌ندین شتی جۆراوجۆری كردوه، رێنمایی نوێی ده‌ركردوه بۆ دامه‌زراندنی زانكۆی نوێ، رێنمایی نوێی ده‌ركردوه بۆ كردنه‌وه‌ی به‌شی نوێ‌و راگرایه‌تی نوێ، رێنمایی نوێی ده‌ركردوه بۆ ئه‌وه‌ی هه‌ندێ" مامۆستای نالێهاتو" ببن به‌ڕاگر، رێنمایی نوێی ده‌ركردوه بۆ ئه‌وه‌ی پله‌ی زانستی هه‌ندێ مامۆستا به‌رزبكرێته‌وه، رێنمایی نوێی ده‌ركردوه بۆ ئه‌وه‌ی هه‌ندێ مامۆستا ببن به‌سه‌رپه‌رشتیاری خوێندنی باڵای ماسته‌رو دكتۆرا، به‌شێكی زۆر له‌گه‌شه‌ی لاوازی زانكۆكانمان هۆكاره‌كه‌ی ده‌گه‌ڕێته‌وه بۆ ده‌ستتێوه‌ردانی نه‌رێنیی حزبه‌كان به‌نادیاری له‌كاروباری زانكۆكاندا، زانكۆكان پڕن له‌و رێنماییانه‌ی كه به‌نادیاری له‌ژێر كاریگه‌ری حزبه‌كاندا ده‌ركراون، پڕن له‌و مامۆستایانه‌ی كه حزب دروستیكردون، پڕن له‌و چاوانه‌ی كه حزب دایناون.\n`کوڕێکی دەست ڕەنگین لەسەردەمی دیکتاتۆرێکدا`\nئەتاتورک لە خەیاڵی هیتلەر و نازەییەکاندا\nچەمکی شۆڕش لە رۆمانی کەچە کۆماردا\nئه‌حمه‌دی حاجی ره‌شید هۆشداریی له‌باره‌ی ئاینده‌ی رێژه‌ی كورده‌وه له‌عێراق ده‌دات\nسوکایه‌تی به‌پیرۆزییه‌کانی سوننه لەپەخشی راستەوخۆی ته‌له‌فزیۆنی ئێراندا هه‌رای ناوه‌ته‌وه\nداعش ژیانی پارێزه‌ره‌که‌ی نادیه موراد له‌ئه‌مه‌ریکا ده‌خاته مه‌ترسییه‌وه\nوەزیری دەرەوەی عێراق: پشتیوانی ئێران دەكەین\nعەبدوڵا ئۆجەلان نامەیەك بڵاو دەكاتەوە\nمه‌لا به‌ختیار له‌سه‌ر مه‌ترسی شه‌ڕی ئێران و ئه‌مریكا داوای كۆبونه‌وه‌ی لوتكه‌ی حزبه‌كان ده‌كات\nبینای پارێزگای هه‌ولێر ده‌روخێنرێت و ده‌كرێته باخچه\nمستەفا هیجری: زەمینەی شەری نێوان ئەمریكا‌و ئێران رەخساوە\nله‌سه‌ر داوای ئۆجه‌لان، چالاكوانان و زیندانیان كۆتایی به مانگرتن ده‌هێنن\nوەزیری دارایی: پێش جەژن دەستدەکەین بەدابەشکردنی موچە \nسوکایه‌تی به‌پیرۆزییه‌کانی سوننه لەپەخشی راستەوخۆی ته‌له... \nگه‌روی هورمز، مۆته‌كه ترسناكه‌كه‌ی ئابوری عێراق‌و كه‌نداو  \nهاوسه‌ری پێشوی ئاشتی هه‌ورامی: ئاشتی هه‌ورامی‌و بانده ماف... \nویكیلیكس: له(2005)ه‌وه، ئه‌مریكا دڵنیا بووه له‌وه‌ی كه...


جە ئاژەو ئاڕۆینە ، هیچ جەنگێ جە قازانجوو کوردا نیا . – Horam\nپڵاتفۆرموو هۆرام-ی بە پاو ئاژەو ئاڕۆ کۆوردستانی داوا جە گرد کەس و لایانێ کەرۆ جە وەرانوەروو دسدرێژی تورکیەی پەێ سەروو پانیشت و کوردستانی بێ دەنگ نەبۆ.\nجە دەقوو بەیاننامەکەو پڵاتفۆرموو هۆرام-ی ئامان :\nخۆلکوو وەشەویس و هۆرامانی ، هەر پاسە کە ئاگادارێندێ سەروو فشارو داگیرکارا کوردستانی جەنگێوە یانە وێرانکەر یەخێ وەڵاتیش گێرتێنە . ئی جەنگە ڕۆ بە ڕۆ گڕەش بە تینتەرە بۆ . یاگێ وێشەنە کە گرد کەس و لایانێ بە پاو ئەرک و وەڵاتپارێزی و وەشەویسی وێش پەێ وەڵاتی هەنگامە پەێ مدرناو ئی جەنگەیە بنیۆ . هەر چن کە بە ١٠٠ ساڵەو رێککەوتنامەو ڵۆزانی جە ساڵەو ٢٠٢٣ نزیکێ بیمێوە فشارەکا دەۆڵەتوو تورکیەی پەێ سەروو پانیشت و کوردستانی و دەستکەوتەکاش فرەتەرێ با .\nنزیکەو دوێ مانگان کە دەۆڵەت و تورکیەی چێروو نامێ جەنگ چەنی گریڵاکا پەکەکەی روبەرێ فرە جە پانیشتو کوردستانیش گێرتەنەرە . نزیکەو ٣٠ سی هەزار سەروازێش جە ٧٠ بارەگایانە مەڕزنەنێرە . تا مێ فرەتەر وێش بە مەرزەکا سەردەموو عۆسمانی و سەفەوی نزیک کەرۆوە . ئانە راسییەوێن کە مشۆم گرد کەس و لایانێ بزاناش . ئامانجو تورکیەی تەنیا پەکەکە نیا . ئامانجوو تورکیەی جە بەین بەردەو دەستکەوتوو کوردان بە گردی . بە داخەو ئاڕۆ حکوومەت و هەرێم و کوردستانی و عێراقی جە وەرانوەروو دەسدرێژیەکا تورکیەی بێ دەنگێنێ . ئی بێ دەنگیە جە یاگێ وێشەنە چێوە خاس نیا و یاگێ گۆمانێنێ . بەینو لایانە کوردیەکا ناتەباهی هەن .\nپسۆ پڵاتفۆرموو هۆرام-ی باورما ئانەن و هەرمانەیچش پەێ کەرمێ . مشۆم گرد لایە جە وەرانوەروو ئی دەسدرێژیاوە وێشا بە وەرەپەرس وینا . ئامانج تەنیا پەکەکە و گریڵا نیا . گەر ناکۆکیە بەین و لایانەکاچەنە هەن ، گۆفتمان خاستەرین هۆرچنیان پەێ جە یۆترینی یاواینە . داگیرکارا کوردستانی رێکێ کەوتێنێ کە جە هەر یاگە کیانێ پەێ کوردا رێکوزیابۆ تێکشدا . سەروو ئی ئەساسەیە داواما جە گرد کەس و لایانێن پەێ مدڕناو جەنگ و دلێ کوردا جە بەین و وێشا هەنگامێ بنیا و هەر چێوە کە گرژی بەین و لایانەکا فرەتەر کەرۆ چەنەش دووری گێرا .\nهەر پاسە داواما جە رووناکویرا ، چالاکا مەدەنی ، ژەنا ، نویسکارا و چینە جیاوازەکا کۆمەڵگاین بە رێکوستەو کەمپەینێ چێروو نامێ ( بەلێ پەێ یۆگێرتەی نا پەێ داگیرکاری ) دەنگوو وێشا وزا پاڵوو دەنگیما . باورما ئانەن کە جە ئەگەرو گەورە بیەو جەنگ و کوردا جە بەینو وێشانە تەنیا داگیرکارا کوردستانی قازانج کەرا . چی وەختەنە کە وەرکەوتوو دڵێراسەی جارێ تەر نەخشەی تازەش پەێ کێشاوە گەر کوردێ یۆی نەگێرا گرد لایە زەرەرمەند با و ڵۆزانێ تەر بالێ کێشۆ سەروو کورد و کوردستانیرە . بە جۆرێ نە تەنیا نیشتمانەکەما ، فۆتیای یەکجاری زوان ، فەرهەنگ و کەڵتووریچما گێرۆوە . پۆچی بەیدێ کە گردما پێوەرە کەمپەینێ سەراسەری چێروو نامێ ( بەلێ پەێ یۆگێرتەی نا پەێ داگیرکاری ) پەێ نزیک کەردەو لایانە کوردەکا رێکوزمێ.\nمارس 5, 2022 مارس 5, 2022 Z


وەزارەتی كشتووكاڵ هاوردەكردنی بەرهەمێكی دیكە قەدەغە دەكات – تۆڕی میدیایی خەڵک\nوەزارەتی كشتووكاڵ هاوردەكردنی بەرهەمێكی دیكە قەدەغە دەكات\n2019/09/16 - 8:30 PM\nوەزیری كشتووكاڵ و سەرچاوەكانی ئاوی حكومەتی هەرێم ئاشكرای دەكات، هەر بەرهەمێكی ناوخۆیی بەشی پێداویستی ناووخۆ بكات هاوردەكردنی قەدەغە دەكرێت یاخوود سنوردار دەكرێت.\nبێگەرد تاڵەبانی، وەزیری كشتووكاڵ و سەرچاوەكانی ئاو لە لێدوانێكی ڕۆژنامەوانیدا ڕایگەیاند، ئەمساڵ ڕێژەیەكی باش هەنگوین لەناووخۆی هەرێم بەرهەم هاتووە، لەم چوارچێوەیە بۆ پاراستن و پەرەپێدانی بەرهەمی ناوخۆیی بڕیار دراوە لەئەمڕۆ دووشەممە ۱٦ی ئەیلوول هاوردەكردنی هەنگوین قەدەغە بكرێت.\nڕاشیگەیاند، هەر بەرهەمێك لەناوخۆی ووڵات خواست و پێداویستی ناوخۆ پڕبكاتەوە ئەوا هاوردە كردنی قەدەغە دەكرێت، یان بەگوێرەی پێویستی بازاڕ و خواست لەسەری سنوردار دەكرێت.\nكردنهاوردەوەزارەتی كشتوكاڵ و سەرچاوەكانی ئاو


هه‌رێما كوردستانێ به‌ره‌ف پێشڤه /ئحسان ئامێدى - Hekar.net : Hekar.net\nهه‌رێما كوردستانێ به‌ره‌ف پێشڤه /ئحسان ئامێدى\nالكاتب admin on الثلاثاء, نوفمبر 26, 2019 · شاركنا الرأي\nپتر ژ سه‌د سالانه خه‌لكێ كوردستانا عیراقێ خه‌باتێ دكه‌ت و قوربانیێ دده‌ت، پێناڤى ماف و ئارمانجێن خوه‌یێن نه‌ته‌وایه‌تى و د ئه‌نجامدا هه‌رێما كوردستانێ به‌رهه‌م هاتیه.\nهه‌رێما كوردستانێ ل باشۆرێ كوردستانێ هاتیه دامه‌زراندن ل سالا 1991 كو ژ به‌رهه‌مێن سه‌رهه‌لدانا جه‌ماوه‌رى و كۆچا ملیۆنى و خه‌بات و قوربانیدانا ملله‌تى بوو، به‌راهیێن بیرۆكا ڤێ هه‌رێمێ بۆ رێكه‌فتنا 11 ئادارا سالا 1970 بوو د ناڤبه‌را حوكمه‌تا عیراقێ یا وى سه‌رده‌مى و سه‌ركردایه‌تیا شۆره‌شا ئه‌یلۆلا نشتیمانى ب سه‌رۆكاتیا بارزانیێ نه‌مر ڤه‌دگه‌ریت، گۆره‌ى وێ رێكه‌فتنێ بۆ ده‌مێ چار سالان سه‌ركردایه‌تیا ڤێ ده‌ڤه‌رێ كه‌فته د ده‌ستهه‌لاتا پارتى و شۆره‌شێ دا و وه‌كو كیانه‌ك كوردستانى دهات برێڤه‌برن.\nكێشا سنۆرێن باشۆرى یێن هه‌رێما كوردستانێ كه‌ڤنه و ڤه‌دگه‌ریته‌ڤه بۆ به‌رى دامه‌زراندنا ده‌وله‌تا عیراقێ و هه‌را به‌رده‌وامه و هه‌رده‌م كێشه و ناكۆكى د ناڤبه‌را حوكمه‌تێن عیراقێ و سه‌ركردایه‌تیا شۆره‌شێ هه‌بوونه ل سه‌ر سنۆرێ هه‌رێمێ.\nل دووڤ راستیێن جوگرافى و مێژوویى و مرۆڤى سنۆرێ باشۆرێ كوردستانێ زنجیرا چیایێن حه‌مرینه، و ئاكنجیێن هه‌رێما كوردستانێ پتریا وان كوردن و پێكهاتێن دیتر ژى هه‌نه وه‌كو توركمان و عه‌ره‌ب و ئاشۆرى و كلدان، و پتریا ئاینێ خه‌لكى وێ ئیسلامه هه‌روه‌سا ئێزدى و مه‌سیحى ژى لێ هه‌نه، پێكڤه‌ژیانه‌كا ئاشتیانه یا سروشتى یا ڤان پێكهاتان ب جوداهیێن خوه‌یێن ئه‌تنى و ئاینى هه‌بوویه و هه‌یه، و ئه‌و كاره‌ساتێن ب سه‌رێ كوردستانێ ئیناین هه‌مى ئه‌ڤ پێكهاته ڤه‌گرتینه و چ پێكهات ڤه‌ده‌ر نه‌كرینه.\nهه‌رێما كوردستانێ جوگرافیه‌كا مه‌زنه و چراتیه‌كا مه‌زنا مرۆڤان تێدا هه‌یه تێرا ڤه‌حه‌واندنا ئاكنجیێن خوه هه‌یه، و خودان سه‌روه‌ت و سامانه‌ك مه‌زنه هه‌رده‌مێ ب رێكوپێكى بهێن رێخستن تێرا ئاكنجیێن وێ و گه‌شه‌دانا وێ هه‌یه، لێ یا دۆرپێچكریه ب سنۆرێن سیاسى و یاسایێن هه‌رێمایه‌تى و نێڤده‌وله‌تى، كو گه‌له‌ك جاران ئه‌ڤ سنۆرێن چێكرى رێگر بووینه بو پێشڤه‌چوونا هه‌رێما كوردستانێ و بزاڤا سیاسیا نه‌ته‌وه‌یا كوردستانێ.\nهه‌رێما كوردستانێ ژلایێ سروشتى ڤه پارچه‌كا كوردستانێ یه سێ سنۆرێن وێ ل رۆژهه‌لات و ل باكۆر و رۆژئاڤا هه‌ر كوردستانه، لێ ژلایێ سیاسى و یاسایى ڤه سنوره‌كێ جێگیر و دانپێدایێ هه‌رێمایه‌تى و نێڤده‌وله‌تى هه‌یه ل گه‌ل سێ ده‌وله‌تێن هه‌بوونا كوردان وه‌كو ملله‌ت ره‌ددكه‌ن، ل رۆژهه‌لاتێ دگه‌ل ده‌وله‌تا ئیرانێ و ل باكۆر ل گه‌ل ده‌وله‌تا توركیا و ل رۆژئاڤا دگه‌ل ده‌وله‌تا سووریا كو ئه‌و پارچێن كوردستانێ یێن ل سه‌ر سنۆرێ هه‌رێما كوردستانێ ژلایێ وان ده‌وله‌تان ڤه هاتینه داگیركرن، داگیركرن چونكى ئه‌و رژێمێن ده‌ستهه‌لاتدار د وان ده‌وله‌تان دا ب هێزا له‌شكرى خوه ل سه‌ر وان پارچێن كوردستانێ سه‌پاندیه و سیاسه‌تا داگیركرنێ ل وان پارچان په‌یره‌و دكه‌ن، داگیركرنه‌كا سیاسى و له‌شكرى و ئابوورى و ره‌وشه‌نبیرى بجهدئینن و خودانێن ره‌سه‌نێن عه‌ردى ب ئاساییترین مافێن مرۆڤى و ملله‌تى بێبه‌هردكه‌ن.\nباشۆرێ كوردستانێ ژى یا داگیركرى بوو ژ لایێ عیراقێ ڤه، لێ شیا ب خه‌بات و به‌رخودانا خوه، خوه بكه‌ته هه‌رێمه‌كا فیدرالى، تاكه سنۆرێ هه‌رێما كوردستانێ دگه‌ل نه‌ته‌وه‌ك دى نه پارچه‌كا كوردستانێ بیت سنۆرێ وێ یێ باشۆرى یه دگه‌ل ده‌وله‌تا عیراقێ یا كو نوكه هه‌رێم تێدا یه‌كه‌كا فیدرالى، لێ سنۆرێ باشۆرێ هه‌رێمێ ل دووڤ راستیێن جوگرافى و مێژوویى نه‌هاتیه ده‌ستنیشانكرن و هه‌مى باشۆرێ كوردستانێ كۆمڤه‌نه‌بوویه د هه‌رێما كوردستانێ دا و ده‌ڤه‌ره‌كا مه‌زنا وێ هشتا ل ده‌رڤه‌ى ده‌ستهه‌لاتا ئیدارا هه‌رێما كوردستانێ یه، سه‌ره‌راى دانپێدانا عیراقێ ب وان ده‌ڤه‌رێن ناكۆكیێ و چاره‌سه‌ریا دستوورى ل دووڤ مادێ 140 دستوورى، لێ پرسا سنۆرێ هه‌رێما كوردستانێ نه‌هاتیه چاره‌سه‌ركرن و هه‌ر مایه كێشه ل گه‌ل حوكمه‌تا فیدرالى ل به‌غدا.\nره‌وشا نها ل عیراقێ، ده‌وله‌تێ ب دامه‌زراوێن وێڤه لاوازدكه‌ت به‌ر ب هندێ دچیت كو ئه‌و دامه‌زراوێن هه‌ین ژى لاوازتر لێبهێن و هنده‌ك بهه‌لوه‌شیێن، و ل به‌رامبه‌ر ژى هه‌رێما كوردستانێ د ره‌وشه‌كا باشتر ژ وان دایه و هه‌رێما كوردستانێ هند پرسێن گرنگ و چاره‌نڤیسى ل گه‌ل به‌غدا هه‌نه كو دڤێت خرابیا بارودۆخى بكاربینى بۆ ئێكلاكلانا وان پرسان د به‌رژه‌وه‌ندیا هه‌رێمێ دا.\nژ كه‌ڤندا گۆتیه قوه‌ت عله‌تى دبریت!، ل پێشچاڤ هه‌رێما كوردستانێ ب قوه‌ته، تێرا هندێ هیزا سیاسى و له‌شكرى و ئابووورى و دیپلۆماسى هه‌یه كو بشێت خوه ل به‌رسینگا ركه‌به‌ریان بگریت و خوه ژ ئاسته‌نگان ده‌ربازكه‌ت و گیروگرفت و ئالۆزیێن ناڤخوه‌یى چاره‌سه‌ركه‌ت.\nهه‌رێما كوردستانێ داكو پێشڤه بچیت پێدڤیه به‌رى هه‌ر تشته‌كى دستووره‌كى یان باوه‌رنامه‌كا نشتیمانى یا پێگیر بۆ خوه دانن و سه‌روه‌ریا قانوونێ بهێت سه‌پاندن و هه‌مى لایه‌نێن هه‌رێما كوردستانێ و هه‌بۆنه‌ك د هه‌رێمێ دا هه‌ى قانوونێن هه‌رێمێ بجهبینن، دڤێت پارتى ب پلا ئێك و ل دووڤدا یه‌كێتى و پاشى لایه‌نێن دى یێن سیاسى هه‌ر ئێك ل دووڤ قه‌بارێ خوه به‌رپسیاریا خوه وه‌رگریت و ب هه‌ڤرا د چارچووڤێ به‌رنامێ نشتیمانیێ هه‌رێمێدا كاربكه‌ن بۆ هندێ ره‌وشا هه‌ریمێ باشتر بكه‌ن و مه‌ترسیێن هه‌یى دیربكه‌ن، و داخواز و پێدڤیێن خه‌لكى بجهبینن و ملله‌تى سه‌رفراز و پشتراست بكه‌ن.\nیا فه‌ره ل ڤى ده‌ستودارێ ئاگر كه‌فتیه ده‌ڤه‌رێ و هه‌مى ئه‌ڤ ده‌وله‌تێن داگیركه‌ر هه‌ر ئێك ب ره‌نگه‌كى ئاگر ڤێكه‌فتى، هه‌ر پارچه‌كا كوردستانێ خوه به‌رهه‌ڤ بكه‌ت بۆ سه‌ره‌ده‌یكرنه‌كا گونجایتر ل گه‌ل پێشهاتان و ئه‌وا د به‌رژه‌وه‌ندیا وان دا بكه‌ن داكو ئه‌ڤ ده‌لیڤه باشتر بهێته بكارئینان بۆ ده‌ستكه‌فتیێن ملله‌تى.\nهێزێن سیاسى ل هه‌ر پارچه‌كێ هه‌ڤگرتنا خوه پێكبینن و ل دووڤ به‌رنامه‌كێ گونجاى كاربكه‌ن، كو بشێن كاریگه‌ربن و باندۆرا خوه هه‌بیت، هێزێن سیاسى یێن رۆژهه‌لاتا كوردستانێ بچنه گۆره‌پانا خوه یا خه‌باتێ و ل وێرێ رۆلێ خوه بگێرن پێناڤى مافێن ملله‌تێ خوه. په‌كه‌كه هێزه‌كه چ ماف نینه هه‌بوونا خوه بسه‌پینیت ل هه‌رێما كوردستانێ و مایێ خوه د كاروبارێن هه‌رێمێ دا بكه‌ت، گۆره‌پانا خه‌باتا وێ دیاره، رووبه‌رێ وێ به‌رفره‌هتره و چیایێن وێ بلندترن و گه‌لیێن وێ درێژترن و نهالێن وێ كوورترن و باژێرێن وێ مه‌زنترن و مرۆڤێن وێ پترن، هه‌بوونا وێ ل هه‌رێما كوردستانێ تنێ بوویه هۆیێ مایتێكرنا ده‌ره‌كى و خرابكرنا پتریا گوندان و نه‌ئاڤاكرنا وان، له‌وان یا فه‌ره په‌كه‌كه ده‌ست ژ هه‌رێما كوردستانێ به‌رده‌ت و بچیته گۆره‌پانا راسته‌قینه‌یا خه‌باتا خوه و خوه به‌رهه‌ڤكه‌ت بۆ پێشهاتێن پاشه‌رۆژێ.\nهێزێن سیاسیێن پارچێن دى یێن كوردستانێ برانه وه‌كو نه‌ته‌وه لێ هه‌ڤپشك نینن د ئه‌رك و به‌رپسیاریا هه‌رێما كوردستانێ دا، له‌وان دڤێت هه‌ر ئێك بخوه‌دا بچیته‌ڤه و ب تایبه‌تى په‌كه‌كه و ره‌خنا وان شاشیێن خوه یێن هنده سالان بكه‌ن و راستڤه‌كه‌ن و بچنه گۆره‌پانا خوه‌یا راسته‌قینه درێژیێ ب چالاكیێن خوه بده‌ن.\nهه‌رێما كوردستانێ خودانێن خوه‌یێن راسته‌قینه هه‌نه ئه‌ڤه پتر ژ سه‌د سالانه خه‌باتێ دكه‌ن و قوربانیێ دده‌ن تاكو ئه‌ڤ ده‌ستكه‌فتیه بده‌ستڤه‌ئیناى، خۆدانێن وێ د دلسۆز و بسپۆر و خوه‌گوریكه‌رن، خودان هزر و به‌رنامه و سیاسه‌تن دزانن و دشێن كاروباران ب باشى برێڤه‌ببه‌ن و سه‌ره‌ده‌یه‌كا گونجاى بكه‌ن، له‌وا ب باوه‌رین هه‌رێما كوردستانێ هه‌ر دێ پێشڤه‌چیت و گه‌شه‌یێ كه‌ت.


بەهزاد – Denegkan\nHome / Articles Posted by بەهزاد\nWritten on September 29, 2013, by بەهزاد\nشانبه‌شانی هه‌ر ئه‌زموونێكی سیاسی وڵاتاندا به ره‌تبوونی كات و زه‌مه‌ن، كۆمه‌ڵه گیروگرفت و كێشه‌و قه‌یرانێكیش سه‌رهه‌ڵده‌ده‌ن، ئه‌مه وه‌ك رێسایه‌ك وایه بۆ هه‌ر سیستمێكی سیاسی، چونكه Continue Reading »\nComments Off on ده‌سه‌ڵاتی سیاسی له نێوان سندانی گه‌نده‌ڵیی و چه‌كوشی چاكسازیدا\nبه‌له‌م …. رۆبه‌رت فالزر — و:به‌هزاد حه‌وێزی\nWritten on September 15, 2013, by بەهزاد\nپێم وابێ پێشتر من ئه‌و دیمه‌نه‌م نووسیوه‌ته‌وه، لێ جارێكی دیكه ده‌ینووسمه‌وه…له نێو به‌له‌مێكدا له‌ناوه‌ڕاستی ده‌ریاچه‌كه، پیاووژنێك رۆنیشتن، به ئاسمانه تاریكه‌كه‌وه‌ش زۆر بڵند مانگ دیار Continue Reading »\nComments Off on به‌له‌م …. رۆبه‌رت فالزر — و:به‌هزاد حه‌وێزی\nWritten on August 8, 2013, by بەهزاد\n– دیدگه‌ت بۆ دیمه‌نی گشتی رۆشنبیریی چییه له سایه‌ی ئه‌و قه‌یرانه سیاسیانه‌ی تیایا ده‌گوزه‌رێین؟ * ئه‌و قه‌یرانه سیاسیانه‌ی تیایاین له ململانه سیاسیه به‌رده‌وامه‌كانه‌وه سه‌رچاوه‌یان گرتووه، نه‌خاسمه Continue Reading »\nComments Off on گفتوگۆیه‌ك له‌باره‌ی بارودۆخه‌كه به‌ر له كه‌وتنی مورسی(*)\nهه‌یكه‌ل … به‌هزاد حه‌وێزی\nWritten on July 24, 2013, by بەهزاد\nئه‌و ده‌سته‌واژه‌یه چه‌ندین مانای هه‌یه له‌وانه: هه‌یكه‌ل ئاماژه به نووسه‌رورۆژنامه‌نووسی ناوداری میسری محه‌مه‌د حه‌سه‌نین هه‌یكه‌ل ده‌دات، هه‌روه‌ها به‌و خانوووبینایانه‌ی هێشتا ته‌وانه‌كراون و نیوه‌چڵ ماونه‌ته‌وه ده‌ووترێ هه‌یكه‌ل، Continue Reading »\nComments Off on هه‌یكه‌ل … به‌هزاد حه‌وێزی\nWritten on July 8, 2013, by بەهزاد\nقه‌یرانی كتێب وخوێندنه‌وه … به‌هزاد حه‌وێزی\nWritten on June 26, 2013, by بەهزاد\nساڵانه‌و ناوبه‌ناو له زۆربه‌ی زۆری وڵاتانی جیهان پیشانگه‌ی كتێب ده‌كرێته‌وه، هه‌ر شوێنه‌ووڵاته به‌پێی رێنمایی و یاساورێساو نه‌ریتی تایبه‌تی خۆی ئه‌و كاره ئه‌نجام ده‌دات، بۆیه له Continue Reading »\nComments Off on قه‌یرانی كتێب وخوێندنه‌وه … به‌هزاد حه‌وێزی\nكێ خه‌می شاریه‌تی!! … به‌هزاد حه‌وێزی\nWritten on June 24, 2013, by بەهزاد\nشه‌وانه تا دره‌نگ هه‌راو هاشوهوش و ده‌نگه‌ده‌نگ و زیقوهۆر نابڕێته‌وه، زۆربه‌ی خه‌ڵكه‌كه به ئوتومبیله‌كانیانه‌وه دێن و له‌به‌رده‌رگه‌ی ماڵه‌كان ده‌وه‌ستن و ده‌ست به دۆندرمه‌وشه‌ربه‌ت و مۆتاو..تد، خواردن Continue Reading »\nComments Off on كێ خه‌می شاریه‌تی!! … به‌هزاد حه‌وێزی\nWritten on June 14, 2013, by بەهزاد\nوێڕای گرنگیی میدیا، ئه‌وه ئامڕازه‌كانی راگه‌یاندنیش رۆڵیان هه‌بوو له دیتنه‌وه‌ی زمانێكی دیكه‌ی(سێیه‌م) كه پارسه‌نگی نێوان تاكه‌كه‌سه‌كان و توێژه‌كانه به‌ناوی زمانی رۆژنامه‌وانیی، ئه‌و زمانه به‌شبه‌حاڵی Continue Reading »\nComments Off on میدیاو چه‌واشه‌كاریی\nمیدیا … كاریگه‌ری و به‌رپرسیاریه‌تیی\nWritten on May 31, 2013, by بەهزاد\nمه‌به‌ست له میدیا له بنه‌ڕه‌تدا هه‌واڵه(به هه‌ردوو ره‌گه‌زی: گرنگی و هه‌نووكه‌یی) به‌ڵام ئامرازو جه‌ماوه‌ر تاراده‌یه‌ك ته‌بای لێشاوێكی یه‌كلایه‌نه‌یه، ئه‌مه سه‌باره‌ت به رۆژنامه‌و گۆڤارو ئێزگه‌و ته‌له‌فزیۆنیش هه‌روایه، Continue Reading »\nComments Off on میدیا … كاریگه‌ری و به‌رپرسیاریه‌تیی\n(10)برووسكه چیرۆك … به‌هزاد حه‌وێزی\nWritten on May 27, 2013, by بەهزاد\nباران ئه‌وه‌نده به توندی دایكرد ده‌رفه‌تی نه‌دا چه‌تره‌كه‌ی هه‌ڵدا..هه‌ڵخلیسكاو…پێكه‌نی، تومه‌ز ئه‌و به یه‌كێكی دی ده‌چوو یا هه‌ر خۆی نه‌بوو. شه‌و ده‌ستی نایه ئێخه‌ی ئه‌ستێره‌كانه‌وه..وه‌كو به‌نه‌كه Continue Reading »\nComments Off on (10)برووسكه چیرۆك … به‌هزاد حه‌وێزی\nكتێب….. به‌هزاد حه‌وێزی\nWritten on April 21, 2013, by بەهزاد\nبه‌په‌له‌پڕووزێ رایكرده‌وه ده‌ره‌وه، ئینجا هاته‌وه ژوور، ماندوو و شه‌كه‌ت و بێزار.. وتی: تاقه‌تم نه‌ما. وتم: دانیشه. وتی: كاتم نییه. *** رۆژی پاشی دیسان هاته‌وه، هیلاك Continue Reading »\nComments Off on كتێب….. به‌هزاد حه‌وێزی\nده‌رباره‌ی وه‌رگێڕان……به‌هزاد حه‌وێزی\nWritten on March 21, 2013, by بەهزاد\n– 1- كاری وه‌رگێڕان له كاره هه‌ره قورسه‌كانی بواری ئه‌ده‌بییه، كارێكه گه‌ر ئه‌سته‌متر نه‌بێ له هه‌ر پرۆژه‌یه‌كی دیكه‌ی نووسین ئه‌وه ئاسانتر نییه، له‌به‌رئه‌وه‌ی ده‌بێ زۆر Continue Reading »\nComments Off on ده‌رباره‌ی وه‌رگێڕان……به‌هزاد حه‌وێزی\nWritten on March 9, 2013, by بەهزاد\nرۆژنامه‌وانیی به‌رله‌هه‌ر شتێك پیشه‌یه، لێ له رووی پراكتیكه‌وه زیاتر له پێناسه‌یه‌ك هه‌ڵده‌گرێ، رۆژنامه‌وانیی وه‌ك پێویستیه‌كی پیشه‌یی سه‌ری هه‌ڵداوه، كه‌چی ئه‌مڕۆ بووه‌ته وه‌زیفه، هه‌ربۆیه‌ش ره‌گه‌زه‌كانی خۆی له‌ده‌ست Continue Reading »\nComments Off on ده‌رباره‌ی رۆژنامه‌وانیی\nوه‌ك نیوه‌شه‌و قه‌شه‌نگ … به‌هزاد حه‌وێزی\nWritten on March 7, 2013, by بەهزاد\nدوورتر له خه‌یاڵ ره‌نگی رێچكه‌كانت گرتووه.. سه‌ربرده‌ی خۆت داوه‌ته ده‌ست سێبه‌ر پرسیار ده‌كه‌ی له ناخێك هێشتا شوناسی تۆی نه‌ناسیوه به كه‌ناری كزه‌یه‌كدا راده‌بووری هه‌ناسه‌یه‌ك له Continue Reading »\nComments Off on وه‌ك نیوه‌شه‌و قه‌شه‌نگ … به‌هزاد حه‌وێزی\nكام شیعر.. كام پێوه‌ر… به‌هزاد حه‌وێزی\nWritten on March 5, 2013, by بەهزاد\nله گۆشه‌ی(سووكه له‌نگه‌ر)ی گۆڤاری(رامان-ژ189) بابه‌تێكم به‌رچاو كه‌وت به‌ناوی(كه‌میی چیرۆك و زۆری شیعر له دنیای رۆشنبیریی ئێمه‌دا-ئه‌سكه‌نده‌ر جه‌لال). ئه‌وه‌ی زیاتر سه‌رنجی راكێشام و هه‌ڵوه‌سته‌ی پێكردم سه‌ره‌تا ئه‌و Continue Reading »\nComments Off on كام شیعر.. كام پێوه‌ر… به‌هزاد حه‌وێزی\nهابرماس‌و پرسیاره‌كه‌ی مۆدێرنیته\nWritten on March 1, 2013, by بەهزاد\nهه‌ر كه به‌رهه‌مه‌كانی هابرماس له‌باره‌ی مۆدێرنیزم له هه‌شتاكانی سه‌ده‌ی رابردوو په‌یدابوون، ئیدی به‌داكۆكیه‌كه‌ر له پرۆژه‌ی مۆدێرنیزم دانرا به‌رووی ئه‌وانه‌ی به‌راشكاوی به نه‌یاری مۆدێرنیزم یا پۆست Continue Reading »\nComments Off on هابرماس‌و پرسیاره‌كه‌ی مۆدێرنیته\nدووپارچه شیعر …. به‌هزاد حه‌وێزی\nWritten on January 27, 2013, by بەهزاد\nلێو پڕه له هێشووه ترێ روون وه‌ك زه‌رده‌خه‌نه نه‌مرتر له ئیشق و گه‌رمتر له باوه‌ش.. *** ئه‌وه لێوه نه به كات ده‌زانێ نه به شوێن نه دیلی Continue Reading »\nComments Off on دووپارچه شیعر …. به‌هزاد حه‌وێزی\nسرووتە تەنیاکانی باران … بەهزاد حەوێزی\nWritten on October 25, 2012, by بەهزاد\nسرووتە تەنیاکانی باران ، دوواین کتێبی شیعری نووسەرو شاعیرب(ەهزاد حەوێزی)ە ئەم کتێبە ٩٦ لاپەرەیە و ئێستا لە کتێبخانەکانی کوردستان دەست دەکەوێت.\nComments Off on سرووتە تەنیاکانی باران … بەهزاد حەوێزی\nده‌سته‌واژه نوێیه‌كانی میدیاو پێوه‌ندیپێكردن\nWritten on July 10, 2012, by بەهزاد\nناوی كتێب: ده‌سته‌واژه نوێیه‌كانی میدیاو پێوه‌ندیپێكردن نووسینی : أ.د. عه‌بدولره‌حمان عزی وه‌رگێڕانی:به‌هزاد حه‌وێزی (b_hawezy@yahoo.com) به‌رگ: نه‌خشه‌سازی: دانه‌ر پیتچنین: دانه‌ر چاپی یه‌كه‌م چاپخانه‌ی رۆشنبیری Continue Reading »\nComments Off on ده‌سته‌واژه نوێیه‌كانی میدیاو پێوه‌ندیپێكردن\nWritten on June 29, 2012, by بەهزاد\nوه‌ك باوه پیشه‌ی رۆژنامه‌گه‌ریی پیشه‌ی سه‌رئێشانه، به‌وپێیه‌ی گه‌ڕان و سووڕانه به‌دوای زانیاری و هه‌واڵ و شته نه‌بینراوونه‌بیسراوه سه‌رنجڕاكێشه‌كانی نێو كۆمه‌ڵگه به هه‌موو بواره‌كانیه‌وه. پاش ئه‌وه‌ی Continue Reading »\nComments Off on له سه‌رئێشه‌وه بۆ دڵ ئێشه!!\nحكومه‌تی سیاسی یا ته‌كنۆكرات\nWritten on March 24, 2012, by بەهزاد\nكێشه‌ی حوكمڕانی له‌سه‌رتانسه‌ری دنیا‌و به‌درێژایی مێژوو و شارستانیه‌ت بریتی بووه، له چۆنیه‌تی داڕژتنی جۆره‌ها سیسته‌می سیاسی‌وكارگێڕی و چۆنیه‌تی هه‌ڵسووڕاندنی كاروباره‌كانی نێوخۆیی و ده‌ره‌كی، به‌هۆی سیستمازه‌كردنی كایه سیاسییه‌كه Continue Reading »\nComments Off on حكومه‌تی سیاسی یا ته‌كنۆكرات\nبه مۆدرنكردنی دیپلۆماسیه‌ت…\nWritten on March 6, 2012, by بەهزاد\nگومانی تێدانییه سه‌رده‌می پێشكه‌وتنی ته‌كنۆئه‌له‌كترۆنیك وای كردووه هه‌ر بوارێكی زیندووی ژیان گۆڕانكاری زۆر به‌رچاو به‌خۆوه ببینێ هه‌ر له رووی شوناسی كولتوری‌ورۆشنبیرییه‌وه تا ده‌گاته كایه‌ی سیاسی و ئابووری‌وبازرگانی، لێشاوی به‌جیهانیبوون Continue Reading »\nComments Off on به مۆدرنكردنی دیپلۆماسیه‌ت…\nهابرماس … گوتاری ره‌خنه‌یی له بیروفه‌لسه‌فه‌دا\nWritten on February 23, 2012, by بەهزاد\nناوی كتێب: هابرماس… گوتاری ره‌خنه‌یی له بیرو فه‌لسه‌فه‌دانووسینی : به‌هزاد حه‌وێزی (b_hawezy@yahoo.com)به‌رگ: نادر خه‌یاتینه‌خشه‌سازی: دانه‌رپیتچنین: دانه‌رچاپی یه‌كه‌م چاپخانه‌ی رۆشنبیری – هه‌ولێر/ 2011 بۆ خوێندنەوەی ئەم کتێبە کلیکی ئێرەبکەن ….\nComments Off on هابرماس … گوتاری ره‌خنه‌یی له بیروفه‌لسه‌فه‌دا\nحزب …دووانه‌ی پێكهاته و نوێبوونه‌وه\nWritten on February 5, 2012, by بەهزاد\n چه‌ند پێگه‌یه‌كی نێو كۆمه‌ڵگه‌ی مه‌ده‌نی هه‌ن رۆڵێكی گرنگ‌و سه‌ره‌كیان هه‌یه له گه‌مه‌ی سیاسی له گشت سیسته‌مه سیاسیه‌كاندا له‌وانه‌ش: حزبی سیاسی‌و گرووپه‌كانی فشار،..تد، ئه‌و ره‌گه‌زانه، وێرای جیاوازییان له‌رووی بیروبۆچوون‌و Continue Reading »\nComments Off on حزب …دووانه‌ی پێكهاته و نوێبوونه‌وه


بەرپرسى پەیوەندیەکانى دەرەوەى حکومەت لە کەنەدا سەردانى زانکۆى تۆرنتۆى کرد\nبە مەبەستى گەیاندنى دوایین پێشهاتە سیاسى و تەناهى هەرێمى کوردستان و ناوچەکە، فەلاح مستەفا بەرپرسى پەیوەندیەکانى دەرەوەى حکومەتى هەرێمى کوردستان بە یاوەرى خاتوو بەیان سامى و شاندى یاوەرى سەردانى زانکۆى تۆرنتۆى کرد لە کەنەدا.\nلە کۆبوونەوەیەکى هاوبەشدا کە ژمارەیەک قوتابى زانکۆى ناوبراو ئامادەى بوون، بەرپرسى پەیوەندیەکانى دەرەوەى حکومەت پوختەیەکى سەبارەت بە بارو دۆخى هەنووکەیی سیاسى و تەناهى عێراق و ناوچەکە و شەرى دژى تیرۆر پێشکەش بە ئامادە بووان کرد کە بۆتە هۆى ئاوارە بوونى نزیکەى (١.٨) ملیۆنێک و هەشت سەد هەزار کەس بۆ هەرێمى کوردستان.\nلە دوایدا بەڕێزیان ئاماژەى بە هۆکارەکانى سەرهەڵدانى رێکخراوى داعش و کاریگەریەکانى لەسەر ئاسایشى ناوچەکەدا لەگەڵ رووبەروو بوونەوەکانى هێزى پێشمەرگەى کوردستان و پاراستنى ناوچەکە. بۆ ئەم مەبەستە، بەڕێزیان ووتى '' چەکدارانى داعش هەرەشەیە بۆ سەر هەموو جیهان و هیچ ووڵاتێکیش بەدەر نیە لە هەرەشەکانى ڕێکخراویى داعش''.\nلەم بارەیەوە، هێزى پێشمەرگەی کوردستان ڕۆلێکى کاریگەریان هەبوو لە بەرەنگار بوونەوەى چەکدارانى داعش بۆیە ئەوان نیشانى هەموو جیهانیاندا کە هێزێکى نەبەردن لە روو بەروو بوونەوەى زەمینى داعش کە شایستەى هەموو هاوکاریەکى نێودەوڵەتین''.\nهاوکات، بەرپرسى پەیوەندیەکانى دەرەوەى حکومەت ئاماژەى بە رەوشى ژیانى پەنابەران لە هەرێمى کوردستان دا کە حکومەتى هەرێمى کوردستان ناتوانێت بەردەوام بێت لە یارمەتى دانیان بەبێ وەرگرتنى هاوکارى مرۆیی نێودەوڵەتى، بۆیە کۆمەڵگەى نێودەوڵەتى پێویستە هەموو هەوڵێکیان بخەنە گەر بۆ یارمەتى دانى حکومەتى هەرێم لە دابینکردنى پێداویستیە سەرەتاییەکان بۆیان.\nلە کۆتاییدا، ناوبراو بوارى بە بەشداربووان دا بۆ ئاراستەکردنى پرسیارەکانیان سەبارەت بە پەیوەندیەکانى هەرێمى کوردستان و بەغدا و دۆخى هەنووکەیی سوریا و بارو دۆخى سیاسى و تەناهى ناوچەکە.\nلە بڕۆکسێل، فەلاح مستەفا لەگەڵ کاربەدەستانی سیاسەتی دەرەوەی یەکێتی ئەوروپا کۆدەبێتەوە\nلە چوارچێوەی سەردانێکی فەرمیدا بۆ برۆکسل، فەلاح مستەفا بەرپرسی پەیوەندییەکانی دەرەوەی حکومەتی هەرێمی کوردستان سەردانی بارەگای سەرەکی ئۆفیسی سیاسەتی دەرەوەی یەکێتی ئەوروپای لە برۆکسل کرد و لەوێ لە لایەن هەریەک لە (کریستیان بێرگەر) بەڕێوەبەری کاروباری ڕۆژهەڵاتی ناوەڕاست و وڵاتانی کەندا و باکوری ئەفریقا و (جۆن ئۆرورک) بەرپرسی بەشی ڕۆژهەڵاتی ناوەڕاست و وڵاتانی کەنداو پێشوازی لێکرا.\nلە میانەی دیدارێکدا باس لە پەیوەندییەکانی نێوان هەرێمی کوردستان و دام و دەزگاکانی یەکێتی ئەوروپا لە لایەک و وڵاتانی ئەندامی یەکێتییەکە لە لایەکی دیکەوە کرا. لە سەرەتادا بەڕێز فەلاح مستەفا ئاماژەی بە گرنگیی هەبوونی ئۆفیسی هەماهەنگی یەکێتی ئەوروپا لە هەولێر کرد کە ڕۆڵی باشی هەبووە و دەبێ لە بەرەوپێشبردنی پەیوەندییەکانی نێوان هەردوولا. پاشان بەرپرسی پەیوەندییەکانی دەرەوە پانۆرامایەکی تایبەت بە بارودۆخی سیاسی و مرۆیی و ئابووری هەرێمی کوردستان بۆ لایەنی بەرامبەر خستەڕوو.\nلە بەرامبەریشدا کریستیان بێرگەر، خۆشحالی بەرامبەر بە پێشکەوتنی پەیوەندییەکانی نێوان هەردوو لا لە بوارە جیاجیاکاندا دەربڕی. سەربارەت بە باوردوخی ئاسایش، بێرگەر پیرۆزبایی دواسەرکەوتنەکانی هێزی پێشمەرگەی کوردستانی لە شەنگال کرد و ئەو سەرکەوتنانەی وەک ئاماژەیەکی بەرچاو لە گرنگیی ڕۆڵی پێشمەرگەی کوردستان لە بەرەنگاوبوونەوەی داعش دا نیشاندا.\nهەرچی پەیوەندی بە پرسی مرۆییەوە بێ، کریستیان بێرگەر جاریک دی پابەندبوونی یەکێتی ئەوروپا و ولاتانی ئەندامی بە پێشکەشکرنی هاریکاری مرۆیی بۆ هەریمی کوردستان دووپات کردەوە و ڕایگەیاند کە ئەو هاریکاریانە لە داهاتووشدا بەردەوام دەبن.\nکۆبوونەوەکە بە تاوتوێکردنی چەند خاڵێکی دیکەی تایبەت بە پەیوەندییە دووقۆڵییەکانی هەریمی کوردستان و یەکێتی ئەوروپا کۆتایی پێهات. شایانی باسە دلاوەر ئاژگەیی نوێنەری حکومەتی هەریمی کوردستان لە یەکێتی ئەوروپا و زانا کوردە لە بەشی پەیوەندییە ئەوروپییەکانی نوێنەرایەتی، بەشداری ئەو کۆبوونەوەیە بوون.\nبەمەبەستى هەڵسەنگاندن و پێداچوونەوە بە بەرنامەو کارەکانى ئەمساڵى فەرمانگەى پەیوەندیەکانى دەرەوە کۆبوونەوەیەکى فراوان بەڕێوەچوو\nبە مەبەستى هەڵسەنگاندن و پێداچوونەوە بە بەرنامەو کارو هەنگاوەکانى ئەمساڵى فەرمانگەى پەیوەندیەکانى دەرەوە لەڕووى کارگێڕى و دیپلۆماسى و سیاسى و خۆئامادەکردن بۆ دانانى بەرنامەیەکى تۆکمە بۆ ساڵى داهاتوو، ئەمڕۆ چوارشەممە بە سەرپەرشتى بەڕێز فەلاح مستەفا بەرپرسى پەیوەندیەکانى دەرەوەى حکومەت و خاتوو سوهام جەبەلى یاریدەدەرى بەرپرسى فەرمانگە کۆبوونەوەیەکى فراوان بەڕێوەچوو.\nلە کۆبوونەوەکەدا کە راوێژکارو بەڕێوەبەرە گشتیەکان و بەڕێوەبەرانى فەرمانگە ئامادەبوون، بەرپرسى پەیوەندیەکانى دەرەوەى حکومەت باسى لە ئامانجى کربوونەوەکە کرد و تەوەرەکانى کۆبوونەوەى خستەڕوو کە پەیوەست بوون بە کاروبارى فەرمانگەو رەوشى سیاسى و بەرەوپێش بردنى زیاترى پەیوەندیە دیلۆماسیەکان.\nبەرێزیان گووتى بەهۆى نزیکبوونەوەمان لە کۆتایى ساڵ پێویستیمان بە هەڵسەنگاندنى کارەکان و دانانى بەرنامەیەکى تازەیە بۆ ئەوەى لە سەرەتاى ساڵى داهاتوو بە شێوەیەکى باشتر بتوانین پەرە بە پەیوەندیەکانمان بدەین لەچوارچێوەى سیاسەتى حکومەتى هەرێم بۆ فراوانکردنى بازنەى پەیوەندیەکان لەگەڵ کۆمەڵگاى نێودەوڵەتى، چونکە هەرێمى کوردستان بەشێکى دانەبڕاوە لە کۆمەڵگاى نێودەوڵەتى.\nهەروا گووتى پەیوەندیە دیپلۆماسیەکانى هەرێم لەگەڵ دونیاى دەرەوە لە قۆناغێکى باشدایەو ٣٣ وڵات نوێنەرى لە هەرێمى کوردستان هەیەو ئێمەش ١٤ نوێنەرمان لە دەرەوە هەیە، لەڕووى یارمەتى و پشتگیرى سەربازى بۆ شەڕ دژى داعش و کۆمەک و هاوکارى کردنى ئاوارەکان کۆمەڵگاى نێودەوڵەتى تا راددەیەکى باش پشتگیرى هەرێمى کوردستان دەکەن. بەڵام دەکرێ ئەم پەیوەندیانە زیاتر فراوان بکرێت لە پێناو سوودو بەرژەوەندى گەلى کوردستان لە هەموو بوارێکدا.\nبەرپرسى پەیوەندیەکانى دەرەوەى حکومەت گووتى فەرمانگەى پەیوەندیەکانى دەرەوە هەمیشە دەروازەیەک بووە بۆ پەرەپێدانى پەیوەندیە دیپلۆماسى و سیاسى و کەلتووریەکانى هەرێمى کوردستان لەگەڵ دونیاى دەرەوە. هەمیشە هانى وڵاتانمان داوە بۆ ئەوەى نوێنەرایەتى خۆیان لە هەرێم بکەنەوە، لەگەڵ رێکخراوە نیودەوڵەتیەکان و نەتەوە یەکگرتووەکان بە بەردەوامى کارمان کردووە بۆ سەرخستنى بەرنامەکانیان لە هەرێمى کوردستان. لەم رووەوە گووتى هەندێ جار لەچوار چێوەى شاندى عیراقى و هەندێ جاریش راستەوخۆ بەشداریمان لە کۆڕ و کۆبوونەوەو کۆنفڕانسە نێودەوڵەتیەکان کردووەو توانیومانە پەیام و هەڵوێستى حکومەتى هەرێمى کوردستان بگەیەنینە کۆمەڵگاى نێودەوڵەتى و نێوەندە نێودەوڵەتیەکان.\nبەرێزیان گووتى هەرێمى کوردستان پیگەیەکى بەهێزى هەیەو توانیویەتى خۆى بسەلمێێت، هەرچەندە ئەمڕۆ دووچارى قەیرانى دارایى بووەو لەشەڕدایە دژى تیرۆرستانى داعش و نزیکەى ٢ ملیۆن ئاوارەو پەنابەریشى لەخۆ گرتووە، بەڵام کۆمەڵگاى نێودەوڵەتى بە شانازیەوە پشتگیرى لێدەکەن و ستایشى قارەمانیەتى پێشمەرگەو سیاسەتى دروستى حکومەتى هەرێم دەکەن.\nبەرپرسى پەیوەندیەکانى دەرەوە گووتى لەم کۆبوونەوەیەدا دەبێ بە ڕوونى باس لە دەستکەوت و پێشکەوتنە سیاسى و دیپلۆماسیەکانى فەرمانگەى پەیوەندیەکان بکرێت و تیشک بخرێتە سەر ئەو ئاستەنگ و لەمپەرانەى دێنە رێگەى ئیشکردنمان، بۆئەوەى میکانیزمى گونجاو بۆ سەرخستنى کارەکانمان بدۆزینەوە.\nفەلاح مستەفا گووتى سوپاس و دەستخۆشى لە تەواوى کارمەندانى فەرمانگە دەکەم بۆ کارى بەردەوام و هەوڵەکانیان لە پێناو زیاتر جێبەجێ کردنى ئەو بەرنامەیەى کە فەرمانگەى پەیوەندیەکانى دەرەوە لە پیناوى دامەزراوە ئەویش پەیوەندى گرتن لەگەڵ دونیاى دەرەوەو خزمەت گەیاندن بە رەوەندى کوردستانى و پێشخستنى هەرێمى کوردستانە لە هەموو رووێکەوە.\nئینجا دەرگاى گفتوگۆ کرایەوە بۆ ئەوەى تەواوى ئامادەبووانى کۆبوونەوە سەرنج و تێبینى و بۆچوونى خۆیان لەسەر ئاکامى کارەکانى ئەمساڵ و کارنامەى ساڵى داهاتوو بخەنەڕوو.\nبەرپرسى پەیوەندیەکانى دەرەوە سوپاسى ئامادەبووانى کردو گووتى سەرنج و تێبینى و بیروڕاکانتان بەهەند وەردەگیرێت لە پیناو زیاتر پێشخستنى کارەکانى فەرمانگەى پەیوەندیەکانى دەرەوەى حکومەت.\nلە کۆڕبەندى ئەوڕوپى بۆ ئاسایش و سیاسەتى دەرەوە لە ڤییەنا، بەرپرسى پەیوەندیەکانى دەرەوەى حکومەت باسى لە ستراتیژیەتى رووبەڕووبوونەوەى داعش کرد\nفەلاح مستەفا بەرپرسى پەیوەندیەکانى دەرەوەى حکومەت لە نۆزدەیەمین کۆڕبەندى ئەوڕوپى بۆ ئاسایش و سیاسەتى دەرەوە کە لە ئەکادیمیاى دیپلۆماسى ڤییەنا سازکرابوو، باسى لە ستراتیژیەتى روبەڕووبوونەوەى تیرۆرستانى داعش و قەیرانى دارایى و مرۆیى لە هەرێمى کوردستان کرد.\nپەیمانگەى نەمساوى بۆ سیاسەتى ئەوڕوپى و ئاسایش ژمارەیەک سیاسەتوان و دیپلۆماتکارو کەسایەتى بوارى بەرگرى بانگهێشتى ئەم کۆڕبەندە کردبوو، کۆڕبەندى ئەمساڵ لە کاتێکدا دەبەسترێ کە کێشەى ئۆکرانیاو قەیرانەکانى رۆژهەڵاتى ناوەڕاست و کاریگەریەکانى لەسەر وڵاتانى ئەوڕووپى بەردەوامیان هەیە.\nدەسپێکى کۆڕبەند بە ووتەى بەڕێزان باڵیۆز د. مایکل لینهارت سکرتێرى گشتى لە وەزارەتى کاروبارى ئەوڕوپاو کاروبارى دەرەوەو پێکەوە ژیانى نەمساوى و د. ڤیرنەر فاسل ئابێند وەزیرى بەرگرى پێشووى نەمساو سەرۆکى پەیمانگا دەستى پێکرد.\nلە پانێڵێکى هاوبەش لەگەڵ باڵیۆز رەمزى عیزەدین رەمزى جێگرى نێردەى نەتەوە یەکگرتووەکان بۆ کاروبارى سوریا، فەلاح مستەفا بەرپرسى پەیوەندیەکانى دەرەوەى حکومەت هەڵوێستى حکومەتى هەرێمى کوردستانى لە شەڕ دژى تیرۆرستانى داعش خستەڕوو، هاوکات باسى لە قەیرانى مرۆیى لە هەرێم و دوایین پێشووەچوونەکانى سوریاو ناوچەکانى دیکەى عیراق کرد. بەرپرسى پەیوەندیەکانى دەرەوە باسى لە رۆل و قارەمانیەتى پێشمەرگە کرد لە ڕووبەڕووبوونەوەى تیرۆرستان، هەروەها باسى لە قوربانیدانى پیشمەرگە کرد کە زۆربەیان بەهۆى تەقینەوەو بۆمبى چێنراو بووە.\nبەرێزیان گووتى رووبەڕووبوونەوەى تیرۆرستان کێشەیەکى گشتگیرە و بەرپرسیاریەتى جیهانیە و تەنها پەیوەست نییە بە عیراق و سوریا، کۆمەڵگاى نێودەوڵەتى دەبێ دان بەو راستیەدا بنێ و بە خێرایى کار بکات بۆ شکست پێهێنانى داعش، ئەم هەنگاوەش وێڕاى پشتگیرى سەربازى پێویستى زۆرى بە پشتگیرى سیاسى و ئابوورى هەیە.\nهەروا گووتى گەلى کوردستان لەڕیزى پێشەوەى بەرەى شەڕن دژى تیرۆرستانى داعش و هاوبەشێکى جێى باوەڕن بۆ هاوپەیمانى نێودەوڵەتى. بەڵام هێزەکانى پێشمەرگە پێویستى زۆریان بە چەک و تەقەمەنى و کەل و پەلى سەربازى زیاتر هەیە بە مەبەستى ڕووبەڕوونەوەى هێرشەکان و پووچەڵ کردنەوەى بۆمبى چێنراوو خۆپاراستن لە هێرشى کیمیاوى کە بەم دواییە داعش دژ بە پێشمەرگە بەکارى هێنا.\nسەبارەت بە دۆخى مرۆیى فەلاح مستەفا گووتى شانازى بەوە دەکەین کە هەرێمى کوردستان دەرگاکانى بەڕووى زیاتر لە ٢ ملیۆن ئاوارەو پەنابەر کردەوە، بەڵام تواناى ئێمەش سنووردارە، بۆیە داوا لە کۆمەڵگاى نێودەوڵەتى دەکەین راستەوخۆ هاوکاریمان بکەن لەم بوارە. لەم رووەوە گووتى هاوکارى کردنى ئێستاى ئاوارەکان ئەرکى ئێوە سووک دەکات بۆ داهاتوو،چونکە دەبێتە هۆى کەمکردنەوەى شەپۆڵى پەنابەران بۆ ئەوروپا.\nهەر لەو پانێڵە هاوبەشەدا لەگەڵ باڵیۆز رەمزى عیزەدین رەمزى جێگرى نێردەى نەتەوە یەکگرتووەکان بۆ کاروبارى سوریا، فەلاح مستەفا رۆشنایى خستە سەر پەیوەندیەکانى نێوان هەولێرو بەغدا و گرینگى ئازادکردنى موسڵ لەدەست تیرۆرستانى داعش. داواى لە کۆمەڵگاى نێودەوڵەتى کرد کە دان بە سەرکەوتنى هێزەکانى پیشمەرگەدا بنێن لەشەر دژى داعش و داواى کرد کە دەنگێک بە هەرێمى کوردستان بدرێت لەو کۆڕو کۆبوونەوە نێودەوڵەتیانەى پەیوەستن بە شەڕ دژى داعش ئەنجام. چونکە زۆرجار هەرێمى کوردستان لە نێوەندە نێودەوڵەتیەکان نوێنەرى نییە.\nلە کۆتاییدا بەرپرسى پەیوەندیەکانى دەرەوەى حکومەت گووتى: هەرێمى کوردستان گەشبینە بە پاشەڕۆژى خۆی. لەم بارەیەوە گووتى ئێمە لەژیر دەستى رژێمى سەدام دووچارى گەورەترین چەوسانەوەو پاکتاوى رەگەزى هاتین بەڵام بێ ئومێد نەبووین، بۆیە گەشبینین بە ئایندەى هەرێمى کوردستان و باوەڕى تەواومان بەوە هەیە کە لەم شەڕەدا دژى تیرۆرستانى داعش براوە دەبین.\nپرسى ئێزیدیەکان ناوەڕۆکى کۆبوونەوەکەى نێوان فەلاح مستەفا و جێگرى سکرتێرى گشتى نەتەوە یەکگرتووەکان بوو\nئەمڕۆ پێنجشەممە بەڕێز فەلاح مستەفا بەرپرسى پەیوەندیەکانى دەرەوەى حکومەت پێشوازی لە بەڕێز ئەداما دینگ جێگر و ڕاوێژكاری سكرتێری گشتیی نەتەوە یەكگرتووەكان بۆ ڕێگری لە جینۆساید و شاندێكی یاوەری كرد.\nلە دیدارێكدا کە سۆکۆل کۆندى بەرپرسى نەتەوە یەکگرتووەکان لە هەرێمى کوردستان و خاتوو سوهام جەبەلى یاریدەدەرى بەرپرسى فەرمانگە ئامادەبوون، ئەداما دینگ جێگرى سكرتێری گشتیی نەتەوە یەكگرتووەكان بۆ ڕێگری لە جینۆساید ستایشى سیاسەتى حکومەتى هەرێمى کوردستانى کرد بۆ واڵاکردنى سنوورەکانى بەڕووى ئاوارەو پەناهەندەکانى سوریاو عیراق، کە وێڕاى بوونى قەیرانى ئابوورى توانى بەپێى توانا کۆمەکیان بکات.\nهاوکات دەنگى خۆى خستە پاڵ دەنگى حکومەتى هەرێم بۆ بە جینۆساید ناساندنى ئەو تاوانانەى بەرامبەر کوردانى ئێزیدى لەلایەن تیرۆرستانى داعش ئەنجامدرا. بەڕێزیان گووتى هەرچەندە عیراق واژووى رێکەوتننامەى رۆماى نەکردووە بەڵام پێویستە حكوومەتی هەرێمی كوردستان چەند رێگایەک بگرێتەبەر بۆ بەرەوپێشبردنى ئەو کەیسە و هەموو هاوكارییەكی خۆیشی لەمبارەیەوە ڕاگەیاند. هەروا گووتى لە گەڕانەوەم بۆ نیویۆڕک هەموو ئەو راستیانە دەخەمەڕوو کە لە هەرێمى کوردستان لە نزیکەوە ئاشنایان بووم.\nفەلاح مستەفا وێراى بەخێرهێنان بەناوى حکومەتى هەرێم سوپاسى ئاژانسەکانى سەر بە نەتەوە یەکگرتووەکانى کرد کە لە بارودۆخە سەخت و دژوارەکان بە گوێرەى توانا لە بوارە جیاجیاکان یارمەتى هەرێمى کوردستانیان داوە.\nبەڕێزیان گووتى فەرمانگەى پەیوەندیەکانى دەرەوە هەر لە سەرەتاوە هەوڵى داوە لە ناوەوەو دەرەوەى هەرێمى کوردستان کار لەسەر بەرەو پێشبردنى ئەو کەیسە بکات. هەروا حکومەتى هەرێم لێژنەیەکى باڵاى پێکهێنا بۆ بەدوواداچوون و کۆکردنەوەى بەڵگەى تاوانەکان تایبەت بە جینۆسایدکردنى کوردانى ئێزیدى و پێکهاتە ئایینى و نەتەوەییەکانى تر. ئەم لێژنەیە هەنگاوى باشى هەڵێناوەو دادگاى باڵاى تاوانەکانى نێودەوڵەتى لە لاهاى لێ ئاگادار کردۆتەوە.\nفەلاح مستەفا گووتى هیوادارین کۆمەڵگاى نێودەوڵەتى پشتگیرى زیاترى هەوڵەکانى حکومەتى هەرێم بکات بۆ ئەم هەنگاوە، تاکو کوردانى ئێزیدى و پێکهاتە نەتەوەیى و ئایینیەکانى تر لەڕووى ماددى و سایکۆلۆژى قەرەبوو بکرێنەوەو تاوانبارانیش بەسزاى خۆیان بگەن.


18 کانونی یەکەم 2018\nئەگەر بە وردی سەرنجی قورئان و ئایەتەكانی بدەین بۆمان دەردەكەوێت كە هیچ شتێك مەترسیدارتر نیە و شوێنكاری خراپی لەسەر مرۆڤ بەجێ ناهێڵێت و زیان بە كۆمەڵگە ناگەیەنێت بێجگە لە ستەمكاری، تەنانەت خوای گەورە هاوتای دەكاتەوە لەگەڵ هاوەڵدانان بۆخۆی وەك دەفەرموێت : (إِنَّ الشِّرْكَ ڵظلْمٌ عَظیمٌ)\nهەروەها خوای گەورە ستەمكاری بەمەرجەعیەتی گەندەڵی و وێرانكاری و لەناوچون ئەژمار دەكات و بە ئەو هۆكارەی دەزانێت كە دەبێتە مایەی وێرانی و گومڕایی و دووبەرەكی لە نێوان هاوڵاتیانی گەلێكدا و پارچە بوونی نیشتیمانەكەیان .ئەمڕۆ لە واقیعدا لە ئەنجامی ئەو ستەمكاریەی كە باڵی كێشاوە بەسەر زۆربەی گەلانی مسوڵماندا بارودۆخێكی ناهەموار دروست بووە لە چەوسانەوەو پێشێلكاری مافەكانی مرۆڤ و ڕێگرتن لە ئازادی تاك و كۆمەڵ، لەناو ئەو گەلانەشدا گەلی كورد یەكێكە لە گەلە ستەم لێكراوەكانی جیهانی ئیسلامی و بەهۆی دەسەڵاتە ستەمكاریەكانەوە هەتا ئێستا ڕێگایان نەداوە خاوەنی مافی چارەی خۆ نوسین بێت و كیانێكی سیاسی هەبێت و بە ئازادی بتوانێت بیروڕای خۆی دەرببڕێت .\nئەگەر مێژووی ئیسلامیش بخوێنینەوە بۆمان دەردەكەوێت كە هۆكاری سەرەكی هەموو ئەو گرفتانەی كە ئێستا لە جیهانی ئیسلامیدا هەیە لە دوا كەوتویی و نەفامی و هەژاری هەمووی دەگەڕێتەوە بۆ ئەوەی كە كۆمەڵێك دەسەڵاتی ستەمكار كاروباری ووڵات دەبەن بەڕێوەو لە پشتی ئەمانیشەوە دەسەڵاتێكی بەهێزتری جیهانی هەیە كە لە ڕێگەی ئەمانەوە سامانی نیشتیمانی ووڵاتەكان بۆ خۆیان دەبەن .\nستەمكاری و دەست درێژی و دوركەوتنەوە لە ڕاستی دوو جۆرە :\nجۆری یەكەم / ستەم كردن لە بواری مافەكانی مرۆڤ، ئەمە یان پەیوەندی بە ڕێگرتن لە ئازادیە ئاینیەكانەوە هەیە یان پەیوەستە بە مافی ئازادی ژیان و خۆشگوزەرانی، كەسێك یان دەسەڵاتێك بێت و ئەم مافەی لێوەردەگرێتەوەو وا لە هاوڵاتی دەكات كە ژیانێكی زۆر ناخۆش بباتە سەر، یان پەیوەندی بە ڕێگرتن لە ئازادی بیروراِوز ئەقڵ و بۆ چوونەكانیەوە هەیە كە ڕێگا نادات هاوڵاتی بە ویستی خۆی بیر بكاتەوەو بۆ چوونەكانی دەرببڕێت، یان پەیوەندی بە بواری ئابوریەوە هەیە ناتوانێت لەم بوارەدا بە ئازادی كار بكات و وا لە خەڵك دەكەن بەشێوەیەكی گشتی بە هەژاری بمێننەوەو ئەگەر خاوەنی سەرمایەشبن بۆیان نیە بە ئازادی مامەڵەی پێوەبكەن و وەبەرهێنان ئەنجام بدەن، یان پەیوەندی هەیە بە پاراستنی ڕێزو كەرامەت و بەهاكانی مرۆڤ لەم ڕوانگەیەوە مرۆڤ لەسایەی دەسەڵاتی ستەمكاریدا وەك كۆیلە مامەڵەی لەگەڵدا دەكرێت و سوك و بێ بەها دەبێت و ڕێزو كەرامەتی مرۆڤ بوونی لەدەست دەدا .\nجۆری دووەم / ستەمكاری بەرامبەر مافەكانی خوای گەورە، ئەویش بەدانانی هاوەڵ بۆیی و پارێزگاریكردن لەو سنورانەی كە بۆی داناوە ئەمەش دەچێتە بازنەی خواو بەندەوە چارەنوسیشی بەوە دیاری دەكرێت كە تاچەند خوای گەورە لە تاوانەكانیشی خۆش دەبێت لە قورئاندا شێوازێكی تایبەتی سیستەمی سیاسی باس نەكراوە بەڵام جەخت كراوەتەوە لەسەر ئەوەی كە سیستمی سیاسی دەبێت خاوەنی چەند بنەمایەك بێت لەوانەش دادپەروەری و ئازادی و پاراستنی ڕێزو كەرامەتی مرۆڤ هەروەها خوای گەورە پشتیوانی لە دەوڵەتێك دەكات كە دات پەروەر بێت ئەگەر بێ باوەڕیش بێت هەروەها دەوڵەتێكی ستەمكاریش لەناو دابات ئەگەر بەناوی ئیسلامیشەوە بێت ،ئەمەش ئەوەمان بۆ دەردەخات كە ئارامی و گەشە پێدان و پێش كەوتن لە ژێر سایەی سیستەمێكی داد پەروەردا دەبێت و لە ژێر سایەی سیستەمی ستەمكاردا هەرگیز هەست بە پێشكەوتن و ئارامی و گەشە پێدان ناكرێت .\nقورئانی پیرۆز زۆر دژی ستەمكاری وەستاوەتەوە بەهەموو جۆرەكانیەوە گرنگیەكی زۆریشی بەم بابەتە داوە لە قورئاندا (هەشت سەد ئایەت) هەیە كە باس لە ستەمكاری و هاوشێوەكانی دەكات ئەویش بە جۆرەها ناو هاتووە لەوانەش (ستەمكاری، دەست درێژی، هێرش بردن) لەبەرامبەر هەموو ئەمانەشدا سەرزەنشت و نەفرەت و دور كەوتنەوە لە سۆزو بەزەیی خوا باس كراوە .\nزۆر جار لەبەرامبەر بەردەوامبوونی ستەمكاریی بەتایبەتیش لە جیهانی ئیسلامیدا بێ هیوای ڕومان تێدەكات بەڵام ئەگەر سەیری قورئان بكەین لەوە دڵنیامان دەكاتەوە كە ستەمكاری و ستەمكاران لە دەستی خوای گەورە ڕزگاریان نابێت و ئەگەر بۆ ماوەیەكیش ڕێگایان پێ بدات بەڵام دوا جار دەیانگرێت و ڕزگاریان نابێت و توشی سەر شۆڕی دنیاو دوا ڕۆژ دەبن، لە قورئاندا وا باس دەكات كە ستەمكار ناتوانێت بە ڕوویەكی پاكەوە دنیا بەجێ بهێلێت و ناوبانگی باش بۆخی دروست بكات بەڵكو بەڵێنی خوایە كە دەبێت لە دنیادا ڕیسوا ببێت، تەنها ئەوانە نەبێت كە دەگەڕێنەوەو واز لە ستەمكاری دەهێنن و مافەكان دەگێڕنەوە بۆ خاوەنەكانیان .\nئەگەر سەیری گەلی كوردمان بكەین بە درێژایی مێژو لەسەر دەستی كۆمەڵێك دەسەڵاتی ستەمكار ستەمێكی زۆر لێكراوەو نیشتیمانەكەی پارچە پارچە كراوەو گەلەكەی توشی ئەو پەڕی ستەمكاری و چەوسانەوەو دەربەدەری و ماڵ وێرانی كراوە، بەڵام دەبێت لەوە دڵنیا بین كە خوای گەورە بێئاگا نەبووە لەو ستەمكاریانەو بەردەوام بۆیان لە بۆسەدا بووەو بە چاوی خۆشمان بینیومانە كە ئەو دەسەڵاتە ستەمكارانە لە دنیادا توشی چ ڕیسوایی و سزایەكی سەخت بوون و هەموو هێزو دەسەڵات و ناوبانگێكیان لە دەستداو بە ڕیسوایی دنیایان بەجێ هێشت ،واتە ئەو بەڵێنەی خوایان بەسەردا چەسپا كە پێش گەیشتن بە ڕۆژی دوایی توشی گەورەترین سزا بوون وەك دەفەرموێت : (ۆڵا تَحْسَبَنَّ اللَّهَ غَافِلًا عَمَّا ێعْمَلُ الظالِمُونَ إِنَّمَا یُۆَخِّرُهُمْ لِێوْمٍ تَشْخَصُ فِیهِ الْأَبْصَارُ)\nبەڵام ئەوەی كە جێگەی داخە بۆ ئەو بارودۆخە نوێیە ئێمە وەك گەلی كورد خاوەنی پلانی ستراتیژی نەبوین و نەمان توانی بیكەینە هەلێك بۆ یەك خستنی تواناكان و بنیاتنانی كیانێكی سیاسی و گەشە پێدانی لە هەموو ڕوویەكەوە .\nلە ئێستاشدا دەبێت ئێمە وەك گەلێكی ستەم لێكراو بڕوامان بەوە هەبێت كە لە خەباتمان بۆ ئازادی و سەربەخۆیی خوای گەورە پشتیوانیمان دەكات، بەڵام بەو مەرجەی كە دور بكەوینەوە لە ستەمكردن لە خۆمان و گەلەكەمان و پشتیوانی هیچ هێزێك و لایەنێك و كەسێكی ستەمكار نەكەین و هەموومان بە پارتە سیاسیەكان و ڕێكخراوەكانی كۆمەڵگەی مەدەنی هاوڵاتیانەوە خەباتمان یەك بخەین بۆ سەرخستنی عەدالەت و ئازادی و چەسپاندنی مافەكانی مرۆڤ و وەستاوە دژ بە گەندەڵی و ستەمكاری، چونكە پشتیوانی لە ستەمكاران پاشە ڕۆژێكی خراپی هەیە لە دنیاو دواڕۆژدا كە دەبێتە مایەی ئاژاوەو دووبەرەكی و شەڕی ناو خۆو گەندەڵی و دواكەوتویی و هەموو ئەمانەش بەشێوەیەكی گشتی دەبنە مایەی سزادانی ئەو گەلەی كە خۆی پشتیوانی ئەو ستەماكارانە دەكات .\nمێژوو ئەوەمان بۆ دەگێڕێتەوە كە (جەعفەری بەرمەكی) كە پیاوێكی ستەمكارو توندو تیژ بووە لەسەردەمی هارونە ڕەشیدو ئەبوجەعفەری مەنسور، پاش ئەوەی خۆی و كوڕەكەی لەلایەن هارونە ڕەشیدەوە دەست گیر دەكرێن لە زینداندا كوڕەكەی لێی دەپرسێت ئایا چیمان كردووە وا ئێمەیان زیندانی كردووە ؟ ؟ باوكی دەڵێت : كوڕەكەم .. ئەوە پاداشتی ستەمكاریە، ئەم زیندانە تۆڵەی فرمێسكی ستەملێكراوانە، كوڕەكەم : ئایا دەبێت چەندان فرمێسك لە چاوی ستەملێكراواندا ڕژابێت و ئێمەش لە كۆشكدا خەریكی ئارەزو بازی و دەسەڵات و خۆش گوزەرانی بوین و بە گومڕاییەوە لە خوا بێ ئاگا بوین ؟\nهەروەها خوای گەورە چیرۆكی عاد و سەمود و فیرعەون و قارون و هامان و ….. هتد ، بۆمان دەگێڕێتەوە ئێمەش دەبێت سودو پەندو ئامۆژگای لەو چیرۆكانە وەربگرین و متمانەمان بەخوای گەورە هەبێت كە خوا لە بۆسەدایە بۆ ستەمكاران و هەر لە دنیادا ڕیسوایان دەكات و لەبەرامبەریشدا پشتیوانی لە كەسان و گەلانی ستەملێكراو مسوڵمانانی چەوساوەو دڵ شكاو دەكات ئەگەر خاوەنی پلان و دیدگای تایبەتی خۆیان بن لە ڕوی سیاسی و ئابوریەوە بۆ بنیاتنانی سیستەمێكی چاك و كراوەو داد پەروەر .


وەرزشوانێكی ناوداری كورد كۆچی دوایی كرد – زاگرۆس پۆست\nماڵەوە / کوردستان / وەرزشوانێكی ناوداری كورد كۆچی دوایی كرد\nوەرزشوانێكی ناوداری كورد كۆچی دوایی كرد\nچوار شه‌ممه 26 ئاب 2015\tکوردستان, هەواڵ 234 جار خوێنراوه‌ته‌وه\nبەیتوڵڵا عەباسپوور قارەمانی لەش‌جوانی ئێران و جیهان بە هۆی نەخۆشیەوە كۆچی دوایی كرد.\nبە پێی راپۆرتی سەرچاوەكانی هەواڵ، سەرلە ئێوارەی سێشەممە رێكەوتی3ی خەرمانان، بەیتوڵڵا عەباسپوور پاڵەوانی لەش‌جوانی دوای چەند مانگ بەربەرەكانێ لەگەڵ نەخۆشی لە نەخۆشخانەی ئاتیەی شاری تاران لە تەمەنی 36 ساڵیدا كۆتایی بە ژیانی هات.\nئەو وەرزشكارە كوردە تووشی نەخۆشی “واسكولیت” ببوو و هەر بەو بۆنەیەوە كەمپەینێك بۆ پشتیوانی ماڵی لە بەیتوڵڵا عەباسپوور بە دەستپێشخەری “دنێس جێمز”ەوە راهێنەری بەناوبانگی لەش‌جوانی جیهان وەرێخرابوو.\nبەیتوڵڵا عەباسپوور بە هۆی كێشەی ماڵی توانای دابینكردنی تێچووی دەوا و دەرمانی نەبوو. ناوبراو خەڵكی شاری بیجار و دانیشتووی ماەدەشتی كەرەج بوو و بە یەكەمین وەرزشكاری مێستر ئولمپیای لەش جوانی لە ئێران دەهاتە ئەژمار و خاوەنی بڕوانامەی كارناسی یاسا بوو.\nبەیتوڵڵا لە 20 ساڵی رابردوودا بە شێوەی پڕۆفشینال دەستی بە وەرزشی لەش‌جوانی كرد و وێڕای مسۆگەر كردنی چەندین میداڵی زێڕی ئاسیایی، نازناوی بەناوبابگترین ركابەریی لەش‌جوانی جیهانی پێ بەخشرا.


عێراق پێشێلكردنى سه‌روه‌رییه‌كه‌ى وده‌ستدرێژى كردنه سه‌ر خاكه‌كه‌ى ڕه‌تكده‌كاته‌وه\nالأربعاء 08 كانون ثاني 2020 - 13:30\nحكومه‌تى عێراقى،ئه‌مڕۆ چوارشه‌ممه،ڕاگه‌یه‌ندراوێكى له‌باره‌ى هێرشه مووشه‌كییه‌كان بۆ سه‌ر بنكه‌كانى ئه‌مریكا له‌هه‌ردوو بنكه‌ى عه‌ین ئه‌سه‌د له‌رۆژئاواى ئه‌نبار وهه‌ریر له‌هه‌ولێر بڵاوكرده‌وه.\nلیوا عه‌بدولكه‌ریم خه‌ڵه‌ف وته‌بێژى فه‌رمانده‌ى گشتى هێزه چه‌كداره‌كان له‌ڕاگه‌یه‌ندراوێكدا كه وێنه‌یه‌كى ده‌ستى ئاژانسى هه‌واڵى عێراقیه (اه‌ع) كه‌وتووه ڕِایگه‌یاند:دوای نیوه‌شه‌وه‌ى ،ڕۆژى چوارشه‌مه،په‌یامێكى زاره‌كیمان له له كۆماری ئیسلامى ئێرانه‌وه پێگه‌یشت به‌وه‌ى وه‌ڵامى ئێران بۆ تیرۆركردنى شه‌هید قاسم سولێمانى ده‌ستی پێكرد یاخود ده‌ستپێده‌كات.\nهێڕشه‌كان بۆ ئه‌و ناوچانه‌ده‌بێت كه هێزه‌كانى ئه‌مریكایی تێدایه له‌عێراق به‌به‌بێ ده‌ستنیشانكردنیان .\nله‌هه‌مان كاتدا لایه‌نى ئه‌مریكى په‌یوه‌ندی پێوه‌كردین. موشه‌كه‌كان له به‌شى تایبه‌ت هێزه‌ئه‌مریكیه‌كان له هه‌ردوو پێگه‌ى عه‌ین ئه‌سه‌د له‌ئه‌نبار و هه‌ریر له هه‌ولێر و چه‌ند جێگه‌یه‌كى تر كه‌وتووه .\nبه‌دڵنیایه‌وه پێشتر به‌گه‌یشتنى هه‌واڵه‌كه سه‌رجه‌م هێزه‌سه‌ربازیه‌كانى عێراقمان خسته حاڵه‌تى ئاماده‌باشیه‌وه بۆ وه‌رگرتنى رێوشوێنى پێویست .\nتاوه‌كو ئێستاش هیچ زیانێكى گیانی نه‌بوو له‌لایه‌نى عێراقی و زیانه‌كانى هێزى هاوپه‌یمانانیش به‌فه‌رمی پێمان نه‌گه‌یشتووه .\nبه‌رێز فه‌رمانده‌ى گشتى هێزه چه‌كداره‌كان به‌وردى چاودێرى پێشتهاته‌كانى ده‌كرد له‌كاتى ده‌ستپێكى هێرشه‌كان تاوه‌كو ئه‌م ساته و چه‌ندین په‌یوه‌ندى ناوخۆی وده‌ره‌كى ئه‌نجامداوه بۆ رێگرى كردن له‌جه‌نگێكی كراوه كه عێراق وناوچه‌كه تێدا زه‌ره‌رمه‌ندی یه‌كه‌م ده‌بن .\nعێراق هه‌موو پێشليَكاريیه‌ك بۆ سه‌ر سه‌روه‌رى خاكه‌كه‌ى ڕه‌تده‌كاته‌وه‌و حكومه‌ت به‌رده‌وامه له‌هه‌وڵه‌كانى بۆ رێگركردن له ئاڵۆزبوونی دۆخه‌كه و رێزگرتنى هه‌مووان له‌سه‌روه‌رى عێراق و ده‌ستدرێژى نه‌كردنه سه‌رى و دوورخستنه‌وه‌ی ڕۆله‌كانی له‌مه‌ترسى .\nداوامان كرد وداواده‌كه‌ین هه‌مووان دان به‌خۆیاندا بگرن زمانى بیروهزر سه‌ربخه‌ن وپابه‌ندى رێكه‌وتنه نێوده‌وڵه‌تیه‌كان بن رێزله‌ده‌وڵه‌تى عێراق و بڕیاره‌كانى حكومه‌ته‌كه‌ى بگرن و هاوكاری بن بۆ تێپه‌ڕاندنى ئه‌م مه‌ترسیه‌گه‌وره‌یه كه هه‌ڕه‌شه‌یه بۆ سه‌ر ناوچه‌كه و جیهان به جه‌نگێكى فراوان .


تاوان و جینایەت لە سایەی شەرع و قانوون‌دا – کوردستان و کورد\nتاوان و جینایەت لە سایەی شەرع و قانوون‌دا\nدڕەندەیی مرۆڤەکان ناکرێ و ناشبێ لە گەڵ ئاژەڵە دڕندەکان بەراورد بکەین، لێرەدا ئێمە هیچ وشەیەکی جێگرەوە نابینین و بەناچار کەڵک لەو وشەیە وەردەگرین. دڕەندەیی مرۆڤەکان، تەنیا بە کوشتن و ئەشکەنجە کردن و… نابەسترێتەوە و پێناسە و خوێندنەوەیەکی گشتگیر لە پێنەگەیشتن و دواکەوتوویی مرۆڤەکانە.\nدەکرێ بڵێین هەر چەندە مرۆڤەکان لە سڵامەتیی دەروونی و پێگەیشتوویی کەسایەتی و هزری بەهرەمەند بن، ڕێژەی ئازار و زەرەریان دژی مرۆڤ و سروشت کەمتر دەبێتەوە و پێچەوانەکەشی ڕاستە. کردەوەکانی ئێمە بەرهەمی ڕوانینی ئێمەیە، بەگشتی و ڕێژەی خۆبەزلزانی مرۆڤەکان و تێکۆشان بۆ نواندنی کەسایەتیی خویان، ئاکامی دەبێتە شێوە ڕەفتارێکی دڕندانە، ئەوەیکە ئێمە لەپێوەندی لەگەڵ بابەتێک چۆن بیر دەکەینەوە، لێکۆڵینەوە دەکەین و خۆمان لە ڕوانگەیەکی جودادا هەڵدەسەنگێنین، لە شێوە کرداری ئێمەدا کاریگەرە و خۆدەنوێنێ.\nخۆنواندن ڕێشەی لە ئیگەریسم (چێژ بردن لە خۆ) دایە و بە مەبەستی ڕاکێشانی سەرنجی خەڵکی ڕوو دەدا و دەتوانێ ئاوێتەی درۆ و دەلەسە، سووک‌کردنی خەڵکی و خۆبەزلزانی و… زۆر خوو و خدەی مرۆیی دیکە بێ کە مەبەستی داڕووشاندن و تێکدەرانە لە ناخی‌دایە. بەخۆداهەڵگوتن، خۆ نواندن و هەوڵدان بۆ باشتر نیشاندانی خۆت، لە نموودەکانی دڕەندەییە و بەهەر حال سەرەڕای ئەوەی کام لەو دیاردانە زیانی زۆرتر بە کۆمەڵگە دەگەیەنی کە لەو بابەتەدا جێی نابێتەوە. پرسیار ئەوەیە هۆکاری ئێمە بۆ خۆنواندن چییە؟ ڕیشەی خۆنواندنی ئێمە بۆ چی دەگەڕێتەوە؟ ئێمە بە کەڵک‌وەرگرتن لە ئامرازی بوون و تێکۆشان بۆ خۆ هەڵکێشان و ڕاکێشانی سەرنجی خەڵکی بە هەموو نرخێک، لە چی دەگەڕێین؟ ئێستا پرسیاری بنەڕەتی بوونی هەر کەسێکە کە لە ڕێچکەی زانینەوە هەنگاو دەنێتەوە.\nئەوەی ڕوون و ئاشکرایە ئێمە لەدوای کۆکردنەوەی جێگە و پێگە و سەروەت و سامانین بۆ ئەوەی ڕێز و حورمەتی زیاترمان لە کۆمەڵگەدا هەبێ، ڕێزێک کە پێوەندیی بە ڕێژەی هێز و پێگە و نازناو هەیە و بەو پێیەش لەهەڵکشان و داکشان‌دایە. ئێستا پرسیاری بنەڕەتی‌تر ئەوەیە کە بۆ تاکەکانی کۆمەڵ زۆر بەڕژدی و تەماحەوە عەوداڵی ڕێزلێگرتنن و بۆچی ڕێزلێنانی گشتی بەبێ نازناوە کۆمەڵایەتییەکان ڕەنگە لە هیچ جێگەیەکی گۆی زەوی نەبینین؟ بەوحاڵەش لە زۆربەی وڵاتانی پێشکەوتووی جیهان دیاردەی ڕێزلێنان لێکۆڵینەوەی تایبەتی بۆ کراوە و تێکۆشاون زۆر کار و پیشەی کۆمەڵایەتی کە لە ڕوانگەی زۆرینەی خەڵکی سووک و بەئەرزیش بێ، بایەخی تایبەتی دەدرێتێ.\nتاوانکاری کۆمەڵایەتی، پێوەندیی قووڵی لەگەڵ ڕێز و پڕەنسیپەوە هەیە، ویستێک کە بۆ دەستەبەرکردنی تەنانەت دزێوترین کردەوەکانیش ئەنجام دەدرێ، قەتڵە نامووسییەکان بەرهەمی ترسی ئەنجامدەران لە بێ‌ڕێزبوون و سەرشۆڕبوون لە کۆمەڵگەدایە. ئێمە دەبینین جار ناجاریک هەواڵی دڵتەزێنی کوژرانی ژنێک لە کۆمەڵدا بڵاو دەبێتەوە و دەبێتە هۆی ئازاردانی بیر و هزری گشتی و ویژدانی کۆمەڵگە دەهەژێنێ. لەو وڵاتانەی کە داب و نەریتەکان ئاوێتەی پیرۆزییەکان بوون، ژن بۆ ئاستی ئامراز دادەبەزێ؛ لە ڕوانگەی ئەو کەمەڵگەیانەدا ژن وەک ئامرازێک بۆ زاوزێ و ماڵداری سەیر دەکرێ، بەبێ ئەوەی بۆخۆی پێی ڕازی بێ و لە ڕاستیدا کوژران هەمیشە وەک هەڕەشەیەک لەسەر سەریەتی. قەتڵەکانی کە بە نێوی نامووسەوە ئەنجام دەدرێن وەک بەربەرەکانیی نێرینەیە لە وشەکان و تێکۆشانێکە بۆ پاراستنی کەسایەتی و ڕێز و زۆرتر لەو شوێنانە ڕوو دەدەن کە یاسای عەشایری و داب و نەریتی کۆن بەسەریاندا زاڵن و پێکهاتەی نەریتی، ڕوانینی پیاوسالارانە، ڕاونینی ئامرازی بۆ ژنان و دیفاع لە دژە بایەخە بێ‌ماناکان ئەنجام و ئاکامی ئەو ڕوانینە دواکەوتوویانەن. پەڵەی شەرم و شوورەیی، بێ‌ڕیزی و سەرشۆڕیی کۆمەڵایەتی، سەرەکیترین هۆکارەکانی قەتلەنامووسییەکانن و ڕاکردن لە ناو و ناتۆڕەیەکن کە لەڕاستیدا هیچ نین جگە لە چەند دەستەواژە و واتایەک!\nئەگەر چاو لە ژێرنووسەکانی خەڵکی لە پێوەندی لەگەڵ قەتلەنامووسییەکان بکەین، جگە لەو بۆچوونانەی کە هیوابەخشن، زۆرێک لە بەکارهێنەرانی توڕەکۆمەڵایەتییەکان سزا بۆ ژنان بەڕەوا دەبینن و کەڵک لە وشەی “خەیانەت” وەردەگرن؟! هەر گرێبەستێک، تەنانەت ژیانی هاوبەش، ئەگەر یەکێک لەلایەنەکان مەیلی لەسەر نەبێ، لەباری ئەخلاقییەوە ڕەت‌کراوەیە و گرێبەستێک کە بە زۆرەملی بێ، چووکترین بایەخێکی نییە. بەڵام چی وا دەکا کەسێک وەک خائین بناسرێ؟ چەمکی خیانەت لە کۆمەڵگەی جیاواز مانای جیاوازی هەیە و شیکردنەوەکان و کاردانەوە کردەوییەکانیشی جیاوازن.\nکۆمەڵگەی مرۆڤایەتی، هەڵگری پەرستن‌سازکردنە و بۆ پاراستنی هەر داب و نەریتیک باری پەرستنی (تقدس) پێوە هەڵدەبەستی؛ هە دابێک لەنێو کۆمەڵی مرۆڤەکان لە سەرتاوە تا ئێستا تەنیا دەروەستییەکە و بە درێژایی مێژوو تابۆی لێ شین بۆتەوە. تابۆ شکێنەکان تێچووی بۆ دەدەن، لەگەڵ پەراوێزخرانی کۆمەڵایەتی، خوێن‌ڕژان و کوژران و…بەرەوڕوو دەبن. دیارە هەر گرێبەستێک سەردەمێک دەبەسترێ و سەردەمێکیش هەڵدەوەشێندرێتەوە، بەڵام هێندێک لە گرێبەستەکان ڕواڵەتێکی ڕێسایی و ژێرخانێکی پێرۆزیان هەیە، بەشێوەیەک کە کەسێکی لە ژێرپێیان بنێ سزا دەدرێ وەک تاوانبارێک کە بێڕێزیی بە یەکێک لە پیرۆزییەکان کردبێ. زۆر جاران خوین دەڕژێ و ئەوەش تۆڵەی داب و نەریتە پیرۆزەکانە لە تاوانباران.\nپیرۆزکردنی هەر داب و گرێبەستێک و ڕوانینی ئامرازی بۆ پێوەندییەکان لە کاتی ڕێککەوتن، تەنیا بۆ زیادکردنی تێچووی هەڵوەشاندنەوەیە و خەیانەتیش درێژەکێشەوەی ئەو پیرۆزکردنە مانادارەیە. کۆمەڵگەیەک کە ئاوێتەی داب و نەریتە کۆنەکان بێ، بە واتا و دیاردەکان، پیرۆزییەکان دەپارێزی و بە جنێو و بوختان و بێڕێزی کردن بەو کەسانەی لایان داوە و تاوانبار کراون و کەڵک‌وەرگرتن لە وشەکانی وەک نامووس و شەڕەف، بەتەمای پاراستنی داب و نەریتی جێکەوتوون، هەرچەند دژ بە ئەخلاقیش بن. دەکرێ بڵێین هەر جینایەتێک کە وەک قەتڵی نامووسی نێوی لێ دەندرێ و دەیناسین و ئەنجام دەدرێ، تەواوی تاکەکانی کۆمەڵگە لێی بەرپرسیارن و دەستیان تێیدا هەیە، قامکی تاوان لێرەدا ڕووی لە ویژدانی گشتییەکە لە کەشێکی تووڕەدا، تاکەکانی ئەو کۆمەڵگەیە بە جنێو و قسەی سووک و شەرمەزارکردن دەبنە هوکاری خولقاندنی جینایەت. جنێودەر ئەو توخمە لە ناخی کۆمەڵگەدا دەچێنی کە ژن ئامرازێکە و پیاویش خاوەنەکەیەتی.\nهەر نامووس ناولێنانێک، بانگەوازێکە بۆ پێشگیری لە لادان لە نەریتەکان، کەوابوو هەر دیاردە و کردەوەیەک کە لەو چوارچێوەیەدا بخوێندرێتەوە دەچێتە خانەی پیروزە نەگۆڕەکان و لە ئاکامدا جینایەت و توندوتیژی لێ‌دەکەوێتەوە. جاری وایە بۆ بەربەرەکانی لەگەڵ دیاردەیەک پێویستە سەرنج بدرێتە نێولێهینانە ڕەوابەخشەکان و ئەو دیاردانە لە کاکڵەی پیرۆزییەکان بێنینە دەرێ، لەنێو ببرێن یان بیانگۆڕین، ئەوە ڕەنگە شاراوەترین هەنگاوەکان بن.\nتاگی بابەت: تاوان و جینایەت لە سایەی شەرع و قانوون‌دا


لوقمان مصطفی صالح: گرنگی پرۆژە یاسایەک بۆ درووستکردنی میدیای نیشتمانی. – WtariKurd\nلوقمان مصطفی صالح: گرنگی پرۆژە یاسایەک بۆ درووستکردنی میدیای نیشتمانی.\n– Posted 2 weeks agoبابەتی: یاسایی\nئەگەر بەستنی کۆنگرەی نەتەوەیی گرنگ بێت بۆ مەبەستی کۆدەنگیی حزبە سیاسییە جۆراوجۆرەکانی کوردی لە ھەموو پارچەکانی کوردستان بە جیاوازیی ئایدیۆلۆجییەکان، بۆ گەڵاڵەکردنی دەنگی گەلی کورد لە نێو ئەو دەنگ و ئەجندا جیاوازانەی کە لە سەرووی بزاوتی سیاسی و ڕۆشنبیری سەرجەم نەتەوە و پێکھاتە و توێژەکان دەرکەوتن لە ڕۆژهەڵاتی ناوەراستدا. ئەوە دەبێت میدیایەکی نیشتیمانیمان هەبێت بۆ ئەوەی وەک مینبەرێک بێت بۆ کۆدەنگی و یەکدەنگی نەتەوەیی، هەربۆیە لەم بەشەی باشوری کوردستان مادام پەرلەمانێک هەیە وەک یەکەم ئەزموونی سەرکەو تووی کوردی لە سەردەمی نوێدا و لە گۆرەپانی سیاسیدا بە هەموو کەمووکورتیەکیەوە بوونی هەیە.\nکەواتە ئەوە ئەرکی سەرەکی ئەوە کە دەبێت پرۆژەیاسایەک گەڵاڵەبکات یاخود داوا لە پسپۆرانی ئەو بوارەبکات کە پرۆژەیاسایەکی تۆکمە دابڕێژن تابتوانن( پەرلەمانی کوردستان) لە بەرنامەی کاری ڕۆژانەیدا و لە دانیشتنەکانیدا لە هەوڵی ئەوەدابن کە پرۆژەیاساکە لەدوای دەنگدان لەسەری بچێتە بواری جێبەجێکردنەوە، چونکە درووستکردنی میدیایەکی نیشتیمانی بۆ ئەم قۆناغەی ئێستا گرنگی خۆی هەیە و پێویستە لەپێش چاوبگیرێت، لەگەڵ ئەوەی پاڵپشتیەکی بەهێزدەبێت بۆ بەستنی کۆنگرەی نەتەوەیی، لەهەمان کاتیشدا پارێزگاری کردن و گەشەدان بەناسنامەی نەتەوەیی وکلتوری نەتەوەیی کەلەمەترسیدایە و لەبەردەم کەناڵە بازرگانییەکان و تەکنەلۆژیای نوێ دا.\nچونکە ناساندنی واقیعی ڕۆشنبیری و وێژەیی و ھونەری بەشەکانی کوردستان و ڕۆڵی ئەو بەشانە لە پەرەپێدانی ھەستی نەتەوەیی گەلی کورد و گرتنەبەری ڕێگەکان و ئامڕازەکانی ناساندنی کەلتوور و وێژە و ھونەری کوردی لەسەر ھەردوو ئاستی ھەرێمیی و نێودەوڵەتی. ناساندنی ڕۆڵی ڕاستەقینە و گرنگی کەرتی ڕاگەیاندن و چییەتی کاری زانستانەی ڕاگەیاندن ئەو ڕاگەیاندنەی بە پیشەییانەوە ھەموو تواناکانی دەخاتە خزمەتی دۆزی ڕەوای گەلەکەیەوە، لە ئازادی و دیموکراتیدا ھەوڵ بۆ یەکگرتوویی کۆمەڵگە و ڕیزەکانی کورد بدات، نەک خزمەت گەیاندن بە حزبایەتی تەسکی فرە جەمسەر و پەرت و بڵاو، ھەروەھا ناساندنی ڕۆڵی ڕاگەیاندن وەک ھۆکارێکی ئەرێنی و کۆکەرەوەی کەرتە ھەمەچەشن و جیاوازەکانی کۆمەڵگەی کوردەواری نەک ببێتە ھۆکارێک بۆ جیاکاری و ھەڵوەشانەوەی ڕیزەکانی کۆمەڵگە.\nدەرەنجام… دەتوانین بڵێین ئەوە تەنها میدیای نیشتیمانیە کە دەتوانێ ببێتە مینبەرێ بۆ بەستنی کۆنگرەی نەتەوەیی و لەهەمان کاتدا پاراستنی کلتوری نەتەوایەتیمان و بۆناساندنی واقیعی ڕۆشنبیری و وێژەیی و ھونەری بەشەکانی کوردستان، ڕۆڵی ئەو بەشانە لە پەرەپێدانی ھەستی نەتەوەیی گەلی کورد و گرتنەبەری ڕێگەکان و ئامرازەکانی ناساندنی کەلتوور و وێژە و ھونەری کوردی لەسەر ھەردوو ئاستی ھەرێمیی و نێودەوڵەتیدا، زەروریەتی ئەم قۆناغەیە.


حەیدەر شەشۆ باسی رێکەفتنا پەکەکێ د گەل حەشدا شەعبی و داعشێ دکەت - دارکا مازی\nفەرماندارێ ھێزێن ئێزدخانێ حەیدەر شەشۆ راگھاند؛ ئارمانجا پەکەکێ ل ھەر دەرێن کوردستانێ تێکدانا سەقامگیری و ئارامیێ یە و ناخوازیت خەلکێ شنگالێ ڤەگەرن سەر جھ و وارێ خوە و دبێژیت: “پەکەکە ئەجیندایێن وەلاتێن دی جێبەجێ دکەت.”\nحەیدەر شەشۆ بەشداری بولتەنا نووچەیان یا K24ێ بوو و دیار کر؛ پەکەکە دەرفەتێ ددەتە دەستێ ترکیێ، کو شنگالێ بۆمبەباران بکەت و کەسێن ژ ڤێ یەکێ زرارێ دبینن، تەنێ شنگالی و ئێزدی نە.\nفەرماندارێ ھێزێن ئێزدخانێ ل سەر پێوەندیا ناڤبەرا پەکەکێ و حەشدا شەعبی و بەرژەوەندیێن وان یێن ھەڤبەش دەستنیشانکر؛ پلانا وان ھەر دو ئالیان ئەوە کو خەلکێ شنگالێ ل شنگالێ نەمینن. پلانا حەشدا شەعبی ئەوە کو سینۆرێ سووریێ کۆنترۆل بکەت، کو بەریا نھا پلانا ھیلالا شیعە ھاتیە دانان.\nحەیدەر شەشۆ ئاشکەرا کر؛ ل ئالیێ دی پەکەکە ژی وێ دەرفەتێ ددەتە ترکیێ کو چیایێ شنگالێ بۆمبەباران بکەت و خەلکێ ئێزدی ببنە قوربانی.\nسەبارەت دژبەریا پەکەکێ یا ل دژی رێکەفتنا شەنگالێ ژی حەیدەر شەشۆ ئەڤ نرخاندنە کرن\n“دەما پەکەکە ھاتیە شەنگالێ ژ بۆ بەرژەوەندیێن خوە ھات، نە ژ بۆ پاراستنا ئێزدیان. پەکەکە ھات ڤێ ھەرێمێ، پشترا ل سەر داخوازا حەشدا شەعبی لگەل داعشێ دا ل رێکەفتن کر، بەلگە ژی ئەڤەیە کو دەما هاتینە شنگالێ ب رێکەفتن دەرباسی شنگالێ بوون. نھا ژی منەتداریا ئێزدیان دکەن و دبێژن “مە ھوون رزگار کرن”. پەکەکێ د بەردێلا رێکەفتنا لگەل حەشدا شەعبی دا ب ملیۆنان دۆلار ژ حەشدێ وەرگرتینە.”\nشەشۆ ئانی زمان کو ئارمانجا پەکەکێ وێ دەمێ ئەو بوو کو گەلێ شنگالێ ژ ئاخا وان دەربێخیت و ھێژ ژی دکەت و گۆت، “ژ بۆ کو گەلێ شنگالێ دەم ب دەم ب بۆمبەبارانا ببیتە قوربانی، ژ بۆ ترکیەیێ زەمینەکێ ئاڤا دکەن و پلانێن ترکیێ پێک تینیت.”\nشەشۆ دبێژیت: “ب راستی پەکەکە خەلکێ شنگالێ و ئێزدیان ناپارێزیت، پەکەکە بەرژەوەندیێن خوە و وەلاتێن کو پشتەڤانیا وێ دکەن، دپارێزیت.”\nشەشۆ وەھا بەردەوام کر:\n“پەکەکێ رەوشا رۆژئاڤا ژی خراب کریە. گەر رێک دابا گەلێ رۆژئاڤا، دا د ناڤا مەھەکێ دا ب سەد ھەزاران کەس ژ بەر زلما پەکەکێ رەڤن. ئەو دا نە ژ بەر ئێریشێن رەژما ئەسەد و نە ژی ژ بەر ئێریشێن ترکیایێ رەڤن، بەلکو دا ژ زلما پەکەکێ یا ل سەر گەل رەڤن. ل شنگالێ ئەم دبینین کو جار جاران ل ھەرێمێن د بن کۆنترۆلا خوە دا پرسگرێکەکا مەزن چێدکەن.”


ئەو خۆراكە مەترسیدارانەی پەستانی خوێن بەرزدەكەنەوە - Katnews\nپسپۆڕانی بواری خۆراك بۆ كەمكردنەوەی كاریگەرییە نەرێنییەكانی پەستانی خوێنی بەرز، ئامۆژگاری خۆدزینەوە لەخواردنی ژمارەیەك خۆراك دەكەن، هەروەك لەم لیستەی خوارەوەدا كە لەسایتی هەواڵی پزیشكی سەنتری لاین بڵاویكردووەتەوە، لەسەر بنەمای لێكۆڵینەوە و توێژینەوەی زانستی، لەوانەش:\n1.خوێ: سۆدیۆم لە خوێدا سەرچاوەی بەرزی پەستانی خوێنە، چونكە كاردەكاتە سەر هاوسەنگی شلەكان لە خوێندا.\nكۆمەڵەی دڵی ئەمەریكا پێشنیاری خواردنی زیاتر لە ٢٣٠٠ ملیگرام سۆدیۆم دەكات، كە یەكسانە بە زۆرترین كەوچكی چای خوێ لە ڕۆژێكدا.\n2.پیتزای بەستووی ئامادەكراو: پیتزای بەستووی ئامادە پڕە لە شەكر، چەوری تێر و سۆدیۆم،توێژینەوە تەندروستییەكان ئەوەدە خەمڵێنن كە دوو پارچە پەنیری بەكارهاتوو لەو پیتزایە بەلایەنی كەمەوە 512 ملیگرام سۆدیۆمی تێدایە.\n3.ترشیات:ئامادەكردنی ترشیات پێویستی بە زیاد كردنی بڕێكی زۆر خوێ هەیە، بۆ ئەوەی ڕێ لە گێچەڵكردن بگرێت و هەتاكوو پێویست بێت بە خواردەمەنییان بهێڵنەوە، هەرچەندە سەوزەكان زیاتر لە قوتو و شلەمەنی خوێدا بمێننەوە، سۆدیۆمی زیاتر دەخۆن.\nبە وتەی شارەزایانی بواری خۆراك، یەك پارچە ترشی خەیار 447 ملی گرام سۆدیۆمی تێدایە و ئەم جۆرە خواردنە مەترسیدارە بۆ ئەو كەسانەی كە پەستانی خوێنیان بەرزە.\n4-شۆربای قوتو: پزیشكەكان ئامۆژگاری ئەو كەسانە دەكەن كە پەستانی خوێنیان بەرزە بۆ دووركەوتنەوە لە شۆربای ناو قوتو، چونكە پێكهاتەی سۆدیۆمی بەرزی تێدایە، بۆ نمونە یەك سووپی تەماتە دەتوانێت 1110 ملی گرام سۆدیۆمی تێدابێت.\nشۆربای ئامادەكراو دەتوانرێ بگۆڕدرێت بە گەڕان بەدوای بەرهەمە نزمەكانی سۆدیۆم، یان ئامادەكراوە لە ماڵەوە بە بەكارهێنانی پێكهاتە تازەكان.\nسەرچاوە: (عربیە SKY NEWS )


قسەی كۆتایی لەبارەی بچوككردنەوەی هەیكەلی حكومەتی هەرێم دەكرێت\nدەستكاریكردنی هەیكەلی حكومەتی هەرێم لە كابینەی نوێ، ڕەتدەكرێتەوەو پەرلەمانتارێكی خولی چوارەمیش، زانیاری لەوبارەیەوە ئاشكرادەكات و جەختیشدەكاتەوە، هەرێمی كوردستان پێویستی بە حكومەتێكی گەورە نییەو لەكاتی پێكهێنانی كابینەی نوێشدا هیچ وەزارەتێك كەم و زیاد ناكرێت.\nد. فرسەت سۆفی، ئەندامی فراكسیۆنی پارتی لەخولی چوارەمی پەرلەمانی كوردستان، بە SNNی ڕاگەیاند: كابینەی نوێی حكومەتی هەرێم، بەهەمانشێوە لەسەر قەبارەو هەیكەلیەتی ڕابردوو پێكدەهێندرێت، چونكە ئەو دەرفەتە لەبەردەستدا نییە لەگەڵ پێكهێنانیدا حكومەت بچوك بكرێتەوە.\nوتیشی:" بچوككردنەوەی هەیكەلیەت و قەبارەی حكومەتی هەرێم، یەكێك دەبێت لەبەرنامە سەرەكییەكانی كابینەی نوێ، دەشكرێت لەئێستاوە بڕیار بدرێت بۆ كابینەی داهاتوو، یان لەنیوەی كابینەكەدا دەست بەبچوككردنەوەی ژمارەی وەزارەتەكان و گۆڕانكاری لەقەبارەكەی بكرێت".\nبەوتەی فرسەت سۆفی، "هەموو لایەك گەیشتۆتە ئەو قەناعەتەی، هەرێمی كوردستان پێویستی بەو هەیكەلیەتە گەورەیەی حكومەت نییە".\nرەتیشیكردەوە، هیچ دەستەو دامودەزگایەك بكرێتە وەزارەت و ئاشكرایكرد: كابینەی هەشتەم ژمارەو قەبارەی وەزارەتەكان چۆن بوون، بەهەمانشێوەش كابینەی نۆیەم پێكدەهێندرێت، لەدوای دەستبەكاربوونی كابینەی نوێ، پرۆسەی تەرشیق و بچوككردنەوەی كابینەكە دەستپێدەكات.\n5 مانگ پێشتر - Nov 9 2018 2:02PM


گەشتی هەفتانەی نێوان هەولێر و غازی عەنتاب دەستپێدەكات – تۆڕی میدیایی خەڵک\n2019/03/21 - 2:53 PM\nكۆمپانیای (ئەنادۆڵۆ جێت)ی سەر بە هێڵی ئاسمانی توركیا، دەست بە گەشتە ئاسمانییەكانی دەكات لەنێوان هەردوو شاری (غازی عەنتاب)ی توركیا و هەولێر لە هەرێمی كوردستان.\nبەپێی ئاژانسی (ئەنادۆڵ)ی توركیا، هێڵی ئاسمانی توركیا، لەمڕۆ پێنج شەممەوە، دەستیكردووە بە ڕێكخستنی گەشتەكانی بۆ هەولێر، و كۆمپانیای (ئەنادۆڵۆ جێت)يش لە هەفتەیەكدا سێ گەشت بۆ هەولێر لە هەرێمی كوردستان ڕێكدەخات.\nوەك ئاژانسەكەش ئاماژەی پێكردووە، گەشتی هەفتانەی كۆمپانیا فڕۆكەوانییەكەی توركیا لە غازی عەنتابەوە بۆ هەولێر، لە ڕۆژانی دوو شەممە و چوار شەممە و شەممەدا دەبێت.\nچاوەڕوان دەكرێت، بەڕێخستنی ئەو گەشتانە لەنێوان ئەو دوو شارەدا، ببێتە مایەی زیادبوونی جوڵەی بازرگانی و گەشتیاريی لەنێوان هەردوولادا.\nپارێزگای هەولێرتوركياگەشتی فڕۆكەوانیهەرێمی كوردستان\nمیسر دەستپێك دەبێت\nعەبدولمەهدی گەشتە ئیقلیمییەكەی دەستپێدەكات


مامۆستایان و فەرمانبەرانى زانکۆکانی سلێمانی 24 کاتژمێر مۆڵەت دەدەنە حکومەت\n2022.05.09 - 14:35\nمامۆستایان و فەرمانبەرانى زانکۆکانی پارێزگای سلێمانی 24 کاتژمێر مۆڵەت دەدەنە حکومەت و هەڕەشەى بایکۆتى سەرتاسەرى دەکەن بەهۆى دواکەوتنى موچەکانیانەوە.\nمامۆستایان و فەرمانبەرانی ناڕازی زانكۆ (9-5-2022) لە راگەیەنراوێکدا داوایانکردووە هەردوو وەزیری خوێندنی باڵا و وەزیری دارایی لە 24 کاتژمێردا وەڵامی داواکاریەکانیان بدەنەوە "ئەگەرنا ئەوان و لایەنی پەیوەندیدار لە حکوومەت و سەرۆکی حکومەت بەرپرس دەبن لە پەکخستنی پرۆسەی خوێندن لە زانکۆکان".\nپەیامی مامۆستایان و فەرمانبەرانی نارازی زانكۆ\nمامۆستایان ، خوێندکاران ، رۆشنبیران ومیدیاکاران ….\nئێمە کۆمەڵێک مامۆستایان و فەرمانبەرانی زانكۆی سلێمانی و پۆلیتەکنیکی سلێمانی، و هەڵەبجە و گەرمیان نارەزایەتی خۆمان دەرەبڕین بەرامبەر بە ئەو نادادیە کە ئەکرێت دژ بە شاری رۆشنبیری سلێمانی و هەڵەبجەی شەهید وکەلاری ئەنفالکراوان ، بۆیە ئێمە وەکو مامۆستایانی زانکۆ هەرەشەی بایکۆتی سەرتاسەری ئەکەین بەهۆی دواكەوتنی موچە وسووکایەتی بە زانکۆکانمان .\nبەرێزان .. میدیاکاران\nلێرەوە داواتان لێ ئەکەین دەنگمان بگەیەنن بە هەممو لایەک ،وە هەممو لایەک ئاگادار ئەکەین کە خۆپیشاندانی فراوان لەبەردەم كەمپی زانكۆکان ئەنجام دەدەین لە بەر پێنەدانی موچەی مانگی سێ وە چەند داواکاریەک ئەخەینە روو، داوا ئەکەین کە بە زووترین کات هەردوو وەزیری خوێندنی باڵا و وەزیری دارایی لە حکومەتی هەرێم وە لە ماوەی ٢٤ کاتژمێر وەڵامی داواکاریەکانمان بەنەوە ئەگەرنا ئەوا ئەوان لایەنی پەیوەندی دار لە حکوومەت وسەرۆکی حکومەتی هەرێمی کوردستان بەرپرس دەبن لە پەکخستنی پرۆسەی خوێندن لە زانکۆکان .\nئەوەی جێی نیگەرانی هەممومانە لە کاتێک پارە وبودجە نیە بۆ مووچە ، شاندی وەزارەتی خوێندنی باڵا وتوێژینەوەی زانستی لە سەر داهاتی زانکۆو وەزارەتی خوێندنی باڵا سەردانی وڵاتی ئەڵمانیا ئەکەن بە ناوی کۆنفرانسی دڵنیایی جۆری ، جێی سەر سوڕمان وپرسیارە لای هەممومان کە زانکۆکۆکان پاداشتی توێژینەوەی زانستی وکرێی وانەبێژی ،کە هۆی سەرەکی بەرز راگرتنی کواڵتیە ،ناتوانن خەرج بکەن لەبەر رێنمایی دارایی ، لە کاتێکدا بۆ سەفەری ئۆروپا پارە هەیە !!، هەر جێگای پرسیارە کە بە پێی نوسراوی وەزارەتی خوێندنی باڵا وتوێژینەوەی زانستی ژ ٢٩ لە ٧/٢/٢٠٢٢ نوسینگەی وەزیر زۆربەی ئەندامانی شاند سەر بە یەک لایەنی سیاسی ویەک زۆنن ، ئەمیش بەرای ئێمە نادادیە بەرامبەر سلێمانی گەرمیان وهەڵەبجە وزانکۆکانی .\nبۆیە بە ناوی مامۆستایان‌و فەرمانبەرانی زانكۆی سلێمانی ، هەڵەبجە و گەرمیان داوا دەکەین، کە هەمووان بە یەک دەنگ داوای مافی خۆیان بكەن مووچە وپاداشتی توێژینەوە و کرێی وانەبێژی ،و داكۆكی بكەن لەو مافەی کە لێیان زەوتكراوە ، هەروەها داوا دەکەین کە بەرێز وەزیری خوێندنی باڵا بە فەرمی روونکردنەوە بدات لەسەر بابەتی نادادی لە دابەش کردنی مووچە وە خەرج کردنی داهاتی وەزارەت بە بێ هیچ بنەمایەکی لۆجیکانە و دوور لە دادوەری جوگرافی.\nمامۆستایان و فەرمانبەرانی نارازی زانکۆ\nوادەیەک بۆ دابەشکردنی دەرماڵەی خوێندکاران و پارەی مامۆستایانی وانەبێژ دیاریکرا\n2022.05.12 - 20:43\nزانکۆى سلێمانى لەبارەى پێنەدانى موچە و بایکۆتى مامۆستایان و فەرمانبەران هاتەدەنگ\n2022.05.12 - 14:29\nڤیدیۆ؛ مامۆستایان و فه‌رمانبه‌رانى زانكۆى سلێمانى رێگه‌ناده‌ن خوێندکاران بچنە ناو زانكۆكه\n2022.05.10 - 09:19\nوادەیەک بۆ دابەشکردنى موچەى ئازارى سەرجەم فەرمانبەرانى سلێمانى دیاریکرا\n2022.05.12 - 13:01\n2022.05.21 - 12:55\n2022.05.20 - 22:34\n2022.05.19 - 19:54


لوتکەی وڵاتانی G7 بەڵێنی بەردەوامیی پاڵپشتییەکانیان بۆ هێزە عێراقییەکان و پێشمەرگە لە ڕوبەڕوبوونەوەی داعشدا دوپاتدەکەنەوە، هەروەها پاڵپشتی لە پاراستنی سەروەریی خاکی عێراق دەکەن.\nلە ڕاگەیەندراوی کۆبوونەوەکانی لوتکەی G7 دا وڵاتانی کۆمەڵەکە ڕایانگەیاندووە، “ستایشی هێزە عێراقییەکان و هێزی پێشمەرگەی کوردی و حکومەتی عێراقی دەکەین لە سەرکەوتنیان دژی ڕێکخراوی دەوڵەتی ئیسلامی”.\nکۆمەڵەی G7 دەڵێن، “جەخت لە بەردەوامیی پاڵپشتییەکانمان بۆ ئەو هەوڵانە دەکەینەوە، لەناویاندا پاراستنی سەقامگیریی ناوچە ڕزگارکراوە، هەروەها جەختدەکەینەوە لە پاراستنی سەروەریی عێراق و سەقامگیری و سەلامەتی خاکەکەی”.\nئاماژەیان بەوەشکردووە کە پشتیوانیی بڕیاری ئەنجومەنی ئاسایشی ژمارە 2576 دەکەنەوە، داوای چاودێریی هەڵبژاردنەکان بۆ هاوکاریی و گرەنتیی هەڵبژاردنێکی ئازاد و پاک لە مانگی تشرینی یەکەمدا دەکەین، هەروەها هانی سەرجەم عێراقییەکان دەدەین بۆ بەشداریکردن لە هەڵبژاردنەکاندا.\nلوتکەی G7 پێشوازی لە هەوڵەکانی حکومەتی عێراق بۆ لێپرسینەوەی کۆمەڵە چەکدارە نایاساییەکان لە هێرشکردن دژی هاوڵاتییانی عێراقی و لایەنەکانی هاوپەیمانان لە عێراق بۆ ڕاهێنان و پێشکەشکردنی ڕاوێژ لە ڕوبەڕوبوونەوەی داعشدا.\nبڕیارێكی نوێ بۆ هەرزانكردنی بەنزین درا\nبەڕێوەبەرایەتیی نەوت و كانزاكانی سلێمانی بڵاویكردووەتەوە، وەزارەتی سامانە سروشتییەكان بڕیاریدا لە بەرهەمی ناوخۆ ڕۆژانە بڕی 400 هەزار لیتر…\nباوکی هێلێنی 19 ساڵ، دوای گیان لە دەستدانی کچەکەی، کە وەک خۆی دەڵێت بە “حەبی قەڵەوی” گیانی لە…


نەشتەرگەری پلاستیک – Irandoctour\nنەشتەرگەری پلاستیک لە ورمێی\nدۆزینەوەی باشترین دکتۆر و باشترین نەخۆشخانە/ کلینیک بۆ نەشتەرگەری پلاستیک ئاسان نییە، بەتایبەتی کاتێک زۆرێک لە پزیشکە بێ سەندوەکان سوود لە بەرژەوەندی گەشەپێدانی نەشتەرگەری جوانکاری وەردەگرن و نەخۆشەکان نرخێکی زۆر بەرز وەردەگرن ئێمە ئێوە لەگەڵ موجەزترین پزیشکی پلاستیک لە ئێران دەبەستینەوە، کە بە نرخێکی گونجاو نەشتەرگەریی جۆری بەرز دابین دەکەن بڕۆ خوارەوە بۆ فێربوونی زیاتر دەربارەی هەر ڕێکارێکی جوانکاری.\nبۆچی ئێران بۆ نەشتەرگەری پلاستیک هەڵبژێرە؟\nئێراندۆکتۆر هەموو ڕێکخستنەکان بۆ ئێوە دروست دەکات لە هەڵبژاردنی باشترین نەشتەرگەری لە ورمێ بۆ داواکردنی ڤیزا، وەرگرتنی گەشت، شوێنی نیشتەجێبوون، هەڵگرتنی فڕۆکەخانە یان ترمیناڵی ئۆتبوس، گواستنەوە بۆ هۆتێل و نەخۆشخانەکەت، گواستنەوە و تەرخانکردنی وەرگێڕێکی کەسی یارمەتیت بدە پەیوەندی بکەی بە دکتۆرەکەت و چاودێری پاش کارکردنت دابین بکە و بەدواداچوونت بۆ بکە.\nچۆن دەتوانم نەشتەرگەری پلاستیکەکەم لەگەڵ ئێراندۆکتۆور ڕێک بخەم؟\nسەرەتا، پێویستە داواکە بنێریت لە ڕێگەی یەکێک لە کەناڵەکانی پەیوەندی کردنمان (واتساپ، فۆرمی سەرهێڵ، چاتی سەرهێڵ، ئیمەیل و هتد). ئێمە ڕێکخەری کەسی و ڕاوێژکارێکتان بۆ دابین دەکەین کە بە هەنگاو بە هەنگاو ڕێنوێنیتان دەکات لە ناو پرۆسەکەدا. لەوانەیە داوات لێبکرێت هەندێک زانیاری دەربارەی مێژووی پزیشکی و نەشتەرگەری ڕابردووت بنێریت بۆ هەڵسەنگاندنێکی وردتر و دیاریکردنی گونجاوترین نەشتەرگەری و دواجار دوای ئەوەی بڕیارت دا سەفەر بکەیت و نەشتەرگەریەکە ڕێکبخەیت هەموو پلان و ڕێکخستنێک بۆت ئەنجام دەدەین\nئێران بە پایتەختی کاری لووتی جیهان ناسراوە ئەو وڵاتە باشترین نەشتەرگەری جوانکاری لووت هەیە لە جیهاندا.\nجوانکاری لووت بۆ جاری دووەم\nجوانکاری لووت بۆ جاری دووەم بۆ باشترکردنی شێوەی لووت و چارەسەرکردنی کێشەی هەناسەدان\nنەشتەرگەری جوانکاری لێو\nنەشتەرگەری جوانکاری لێو کردارێکی جوانکاریی بێ نەشتەرگەری یان نەشتەرگەرییە کە دەرزی پڕکەر، دەرزی چەوری، یان لێپێڵت لەخۆ دەگرێت بۆ ئەوەی لێوەکانت بە هەویس بێت.\nنەشتەرگەری جوانکاری روخسار (ڕیتیدکۆمی)\nڕوخسارێکی گەنج و جوان بە نەشتەرگەری جوانکاریی هەبێت\nنەشتەرگەری جوانکاریی پێڵک\nئامانجی بلفارۆپلاسی باشترکردنی دەرکەوتنی چاوەکانە بە نەهێشتنی پەرداخ و جانتا لەژێر چاوەکاندا.\nنەشتەرگەری بۆ دروستکردنی هەڵوەشانەوەیەکی دەستکرد لەسەر ڕوومەتەکە بەبێ جێهێشتنی برین\nکانثۆپلاستی کردارێکە کە بە شێوەیەکی گشتی بە نەشتەرگەری چاو پشیلە ناسراوە. ئەوە جۆرێکە لە بڵفارۆپلاسیت کە چاوەکانت بە جوانی دەڕوانێت.\nنەشتەرگەری جوانکاری مل\nچارەسەرێک کە چرچینی ملی لادەبات، پێستی ملیت جوان دەکاتەوە، و وا دەکات هەست بە جوانتری بکەیت\nنەشتەرگەری جوانکاری گوێ (ئۆتۆپلاسی)\nنەشتەرگەری پلاستیک ڕێگە بە نەشتەرگەری دەدات بۆ چاککردنەوەی هەر ناڕێکییەکی گوێ، گرنگ نییە کە چەندە خراپن\nنەشتەرگەریی گەورەکردنی ڕوومەتی\nسێ ڕێگای سەرەکی هەیە بۆ گەورەبوونی ڕوومەتی و پێدانی سەیرکردنێکی هەیینی: ئیمپلێنت، پڕکەر و چەوری بەستنەوەی.\nنەشتەرگەری جوانکاریی مەمک\nنەشتەرگەری جوانکاریی مەمک یەکێکە لە بەناوبانگترین نەشتەرگەری جوانکاریەکان. ئەوە مپلەیتەکانی مەمک، بەرزکردنەوەی مەمک و کەمکردنەوە لەخۆ دەگرێت.\nنەشتەرگەری جوانکاری گەورەکردنی سمت\nنەشتەرگەری جوانکاری گەورەکردنی سمت یەکێکە لە ئەنجام ترین نەشتەرگەری جوانکاریەکان لە ئێران. پەست و دەرزی چەوری دوو جۆر نەشتەرگەری جوانکاری گەورەکردنی سمت\nنەشتەرگەری جوانکاریی سک\nنەشتەرگەری جوانکاریی سکی پێشنیار دەکرێت بۆ لابردنی پێستە قێزەونەکەی سکەکەت، کە بەهۆی منداڵبوون یان لە دەستدانی کێشەوە دروست دەبێت.\nنەشتەرگەری جوانکاریی بازو\nچارەسەرێکی جوانکاری کە پێستی قۆڵەکەت لادەبات بۆ باشترکردنی دەرکەوتن.\nنەشتەرگەری کەم کردنەوەی ئەندازەی مەمکی پیاوان\nئەم نەشتەرگەرییە جوانکارییە چارەسەری یەکلاکەرەوەی مەمکە گەورەکانی پیاوانە\nپرسیارمان لێبکەن سەبارەت بەچارەسەری ئێوە لە ورمێی\nکام شێوازت پێ باشە بۆ پەیوەندی کردن؟


نەتەوە یەکگرتووەکان: ئیسیوپیا لە لێواری کارەساتی مرۆییدایە\nبەرنامەی خۆراکی جیهانی سەر بە نەتەوە یەکگرتووەکان هۆشداریدا لەسەر ئەوەی ئیسیوپیا لەسەر لێواری کارەساتێکی مرۆییدایە لەکاتێکدا شەڕ و پێکدادانەکان لە باکووری وڵاتەکە بەردەوامە و بەهۆیەوە یارمەتیە مرۆییە پێویستەکانی وەکو خۆراک ناگەنە دەستی ملیۆنان خەڵک لە هەرێمی تیگرای باکووری وڵاتەکە.\nدوایین جار کاروانێکی خۆراک گەیشتە میکێلی پایتەختی تیگرای لە ناوەڕاستی مانگی دوانزەدا بوو. لەو کاتەوە ملیۆنان خەڵکی برسی لەو ناوچەیەدا کە بەدەست شەڕ و ململانێکانەوە دەناڵێنێت خۆراکیان بەدەست نەگەیشتووە.\nوتەبێژی بەرنامەی خۆراکی جیهانی تۆمسن فیری لە هۆشدارییەکدا بۆ لایەنەکانی جەنگی ئیسیوپیا و کۆمەڵگەی نێودەوڵەتی وتی ئەرکە مرۆییەکانی ڕێکخراوەکەی لە باکووری ئیسیوپیا خەریکە ڕادەگیرێت. وتیشی شەڕ و پێکدادانە توندەکان ڕێڕەوی گەیشتنی بەنزین و خۆراکیان گرتووە.\nفیری وتی " ئەو خۆراکانەی کە پێویستن بۆ منداڵان و ئافرەتانی بەدخۆراک و لە کۆگاکاندا هەڵگیراون لە ئێستادا خراپبوون، هەفتەی داهاتووش دوایین باری خۆراک و ڕۆن دابەش دەکرێت، بەهۆی شەڕەوە، دابەشکردنی خۆراک لە هەموو کات زیاتر کەم بۆتەوە. کارمەندە مرۆییەکانی بەرنامەی خۆراکی جیهانی لەوێن و پێم دەڵێن کۆگاکان بەتەواوەتی بەتاڵ بوون."\nلە مانگی یانزەی ساڵی 2020 دا شەڕ و پێکدادانەکان لە هەرێمی تیگرای باکووری ئیسیوپیا لەنێوان هێزەکانی سەر بە حکومەتی ئیسیوپیا و هێزەکانی بەرەی ئازادی گەلی تیگرای دەستیپێکرد. بارودۆخەکە لەو کاتەوە تاوەکو ئێستا زۆر خراپ بووە. بەرنامەی خۆراکی جیهانی دەڵێت ئێستا 9.4 ملیۆن کەس لە باکووری ئیسیوپیا پێویستیان بە خۆراک و یارمەتیە، ئەمەش بەبەراورد لەگەڵ چوار مانگی ڕابردوودا 2.7 ملیۆن زیادیکردووە.\nنەتەوە یەکگرتووەکان دەڵێت تەنها لە تیگرای 5.2 ملیۆن کەس پشتیان بە یارمەتیە نێودەوڵەتیەکان بەستووە بۆ ڕزگاربوونیان. دەشڵێت 400,000 کەس لە بارودۆخێکی هاوشێوەی گرانیدا دەژین و 2 ملیۆن کەسی دیکە لەسەر لێواری برسێتین.\nبەرنامەی خۆراکی جیهانی ئامانجی ئەوەیە خۆراکی 2.1 ملیۆن کەس لە تیگرای و 1.1 ملیۆن کەسی دیکە لە هەرێمەکانی ئامهارا و ئافار دابین بکات. بەڵام کەمی پارە هەیە.\nبەرنامەی خۆراکی جیهانی سەر بە نەتەوە یەکگرتووەکان بەپەلە داوای 337 ملیۆن دۆلار دەکات تاوەکو بتوانێت لە شەش مانگی داهاتوودا یارمەتیە خۆراکیەکان بۆ گەلی ئیسیوپیا لە باکووری وڵاتەکە دابین بکات.


نوێبوونەوەی ڕوونمای 90 هێرتزی مۆبایلی Google Pixel 4 تەنها لە بەرزترین ئاستی ڕووناکی ڕوونمادا کار دەکات – کەی ئای تی ئێن\nدزەپێکارییەکان:تایبەتمەندی 5 مۆبایلە ئاست بەرزەکەی سۆنی بۆ کۆنگرەی MWC\nگووگڵ 24, تشرینی یه‌كه‌م 2019\nنوێبوونەوەی ڕوونمای 90 هێرتزی مۆبایلی Google Pixel 4 تەنها لە بەرزترین ئاستی ڕووناکی ڕوونمادا کار دەکات\nیەکێک لە تایبەتمەندییە ناوازەکانی مۆبایلەکانی Google Pixel 4 و Google Pixel 4 XL، بریتی بوو لە هەبوونی نوێبوونەوەی ڕوونما بە توانای 90 هێرتز. بەڵام وا دیارە تەنها لە یەک دۆخدا ڕوونماکە دواین توانای نوێبوونەوەی دەخاتە گەڕ.\nبەکارهێنەرێک لە تۆڕی Reddit ئاشکرای کرد کە مۆبایلی Google Pixel 4 ناتوانێت لە هەموو کاتەکاندا بە تەواوەتی هەموو توانای نوێبوونەوەی ڕوونماکەی بخاتە گەڕ، بە تەنها لەو کاتانەدا نەبێت کە ڕوونماکەی لە بەرزترین ئاستی ڕووناکیدایە. ئەگەر ڕووناکی ڕوونمای لە خوار 75% ـەوە بێت، ئەوا توانای نوێبوونەوەی ڕوونمای دەبێتە 60 هێرتز، بە پێچەوانەوە توانای دەبێت تەواوی توانای نوێبوونەوەی ڕوونماکەی بخاتە گەڕ. ئەم کارەش لە لایەن گووگڵەوە دەگەڕێتەوە بۆ هۆکاری بەفیڕۆ نەدانی بڕێکی زۆری وزەی پاتری.\nبەڵام کۆمپانیاکە بە فەرمی ڕایگەیاند کە لە وەشانی داهاتووی مۆبایلەکاندا، بژاردەیەک بەردەست دەکات کە ڕێگە دەدات بەکارهێنەران بە شێوەی هەمیشەیی و لە هەموو کاتێکدا نوێبوونەوەی ڕوونما بە توانای 90 هێرتز بەکاربهێنن.\nمۆبایلەکانی OnePlus 7 Pro و ASUS ROG Phone II ـیش، بە هەمان شێوەی Google Pixel 4 بە بەردەوامی نوێبوونەوەی ڕوونما بە توانای 90 هێرتز بەردەست ناکەن بۆ بەکارهێنەرانیان.\nسەرچاوە The Verfe\nتاگەکان google Google Pixel 4 Google Pixel 4 XL گووگڵ هەواڵ


یەک حەیوان بەسە بۆ قوربانى ئەگەر پیاوێک دوو ژنى هەبێ یان خێزانێکى زۆر بن: ماڵپەڕی وەڵامەکان\nحەج و عومرەقوربانى كردنیەک حەیوان بەسە بۆ قوربانى ئەگەر پیاوێک دوو ژنى هەبێ یان خێزانێکى زۆر بن\nیەک حەیوان بەسە بۆ قوربانى ئەگەر پیاوێک دوو ژنى هەبێ یان خێزانێکى زۆر بن\nمن دوو خێزانم هەیە ، هەر یەکەیان لەماڵێکی سەر بەخۆدا نیشتەجێن ، جا ئایا یەک قوربانی بەسە یاخود پێویستە دوو قوربانی بکەم ؟\nوە ئەگەر ماڵێک زیاتر لە 20 نەفەر بن دروستە یەک حەیوان بکەن بە قوربانى بۆ هەموویان؟\nیەک قوربانیت بەسە ، یەک قوربانی بۆ پیاو خێزانەکەی دەبێت گەر سەد کەسیش بن ، پێغەمبەر ﷺ مەڕێکی کردە قوربانی لەبری خۆی وماڵ ومنداڵی ، لەکاتێکدا کاتێ پێغەمبەر ﷺ وەفاتی کرد نۆ خێزانی هەبوو .\nوە پرسیار کراوە لە ( اللجنة الدائمة ) :\nدوو ماڵم هەیە ونزیکە 15 كیلۆ مەتر لەیەکەوە دوورن ، وە دەمەوێت قوربانی بکەم ، جا ئایا بۆ هەر ماڵێک قوربانیەک بکەم یاخود بۆ هەردوو ماڵەکە یەک قوربانی بکەم ؟\nیەک قوربانی بەسە مادام خاوەن هەردوو ماڵەکە یەک کەسە ، خۆ ئەگەر بۆ هەریەکێک لەماڵەکانت حەیوانێک بکەیتە قوربانی ئەوا باشترە " .\nوە ئایا یەک قوربانی بەس گەر ژمارەی خێزانەکە زۆر بوون ؟\nبەڵێ یەک قوربانی کافیە ، هەر چەند ژمارەیان زۆر بێت .\nئیمامی [( الترمذي (1505)] لەعەتائی کوڕی یەسارەوە گێڕاویەتیەوە ودەڵێت : سَأَلْتُ أَبَا أَيُّوبَ الأَنْصَارِيَّ كَيْفَ كَانَتْ الضَّحَايَا عَلَى عَهْدِ رَسُولِ اللَّهِ صَلَّى اللَّهُ عَلَيْهِ وَسَلَّمَ ؟ فَقَالَ : كَانَ الرَّجُلُ يُضَحِّي بِالشَّاةِ عَنْهُ وَعَنْ أَهْلِ بَيْتِهِ ، فَيَأْكُلُونَ وَيُطْعِمُونَ . صححه الألباني في صحيح الترمذي .\nواتە : پرسیارم کرد لەئەبو ئەیوبی ئەنصاڕی ئایا قوربانی کردن چۆن بوو لەسەردەمی پێغەمبەری خوادا صَلَّى اللَّهُ عَلَيْهِ وَسَلَّمَ ؟ گوتی : پیاوێک حەیوانێکی بۆ خۆی وماڵ ومنداڵەکانی دەکردە قوربانی ، لێیان دەخوارد وبەشی خەڵکیانیش لێ دەدا .\nلە ( "تحفة الأحوذي") دا ، دەڵێت :\nئەم فەرموودەیە نەصێکی صەڕیحە کەیەک مەڕ کافیە بۆ پیاوێک وخێزانەکەی ، هەر چەند زۆر بن ، وە ئەوەش بۆچوونێکی حەق وڕاستە .\nوە الْحَافِظُ اِبْنُ الْقَيِّمِ لە ( "زَادِ الْمَعَادِ" ) دا ، دەڵێت :\nلەعادەت وسوننەتی پێغەمبەر صَلَّى اللَّهُ عَلَيْهِ وَسَلَّمَ وا بوو کەیەک مەڕ لەبری پیاو وخێزانەکەی دەبێت بۆ قوربانی هەر چەند ژمارەشیان زۆر بێت .\nوە الشَّوْكَانِيُّ لە ( "نيْلِ الأوطار") دا ، دەڵێت :\nبۆ چوونی حەق ئەوەیە کە یەک مەڕ بۆ خێزانێک دەبێت ، هەر چەند سەد نەفەریش بن یاخود زیاتر هەروەک لەسوننەتدا هاتووە .\nوە شيخ ابن عثيمين لە [( "الشرح الممتع" (5/275)] دا ، دەڵێت :\nهاوبەشی کردن لەخێردا حەصڕ نەکراوە ، ئا ئەوا پێغەمبەرە ﷺ قوربانی بۆ هەموو ئومەتەکەی کرد وپیاوێک مەڕێکی دەکردە قوربانی بۆ خۆی وماڵ ومناڵی ، هەر چەند سەد نەفەریش بوایەن .\nخێزانێک ژمارەیان بیست ودوو نەفەرە ، لەیەک ماڵدان ویەک مەسڕوف دەکەن ، ولەجەژنی قورباندا یەک حەیوان دەکەنە قوربانی جا نازانم ئایا ئەوە بەسە یاخود پێویسته دوو حەیوان بکەنە قوربانی ؟\nگەر خێزانەکە زۆر بن ، ولەیەک ماڵدا بن ، ئەوا یەک حەیوان بەسە بۆ هەموویان ، خۆ ئەگەر زیاتریش بکەن ئەوا باشترە .\nقەرز کردن بۆ قوربانی کردن دوعا و زیکرى کاتى سەربڕینى قوربانی حیکمەت چی لەوەی کە ئەگەر کەسێک بیەوێت قوربانی بکات نابێ موو لە خۆى بکاتەوە و نینۆکى بقرتێنێ؟ هەر خێزانێک قوربانى بکەن دەبێ هەمویان خۆیان بگرنەوە لە موو لێ کردنەوە یان تەنها سەرۆک خێزان؟ قوربانى باوک بۆ منداڵ\nسەردان: ٢,١٧٨ بەش: قوربانى كردن\nپرسیاری دواترعەیبدار بوونی حەیوانی قوربانی پێش سەربڕینیپرسیاری پێشتردانەوەى قەرز لەپێشترە لە قوربانى کردن